cyanic-selkie/wikianc huggingface dataset:
ಮೇಲೋಗರ
ಥಾಯ್‌ ಪಾಕಪದ್ಧತಿ
ಒಣ ಮೆಣಸಿನಕಾಯಿಗಳು, ಮಸಾಲೆಗಳು ಮತ್ತು ಗಿಡಮೂಲಿಕೆಗಳಿಂದ ತಯಾರಿಸಲಾದ ಜಲಪಿಷ್ಟವೊಂದರ ಮೇಲೆ ಆಧರಿತವಾಗಿರುವ ವ್ಯಂಜನವೊಂದರಲ್ಲಿನ ಮಾಂಸ, ಮೀನು ಮತ್ತು/ಅಥವಾ ತರಕಾರಿ ಭಕ್ಷ್ಯಗಳು ಥಾಯ್‌ ಪಾಕಪದ್ಧತಿಯಲ್ಲಿನ ಮೇಲೋಗರಗಳಾಗಿವೆ. ಮೆಣಸಿನ ಹಣ್ಣುಗಳು, ಕ್ಯಾಫರ್‌‌ ನಿಂಬೆಯ ಎಲೆಗಳು, ನಿಂಬೆ ಹುಲ್ಲು, ಗಲಾಂಗಲ್‌‌‌‌ನಂಥ ಸ್ಥಳೀಯ ಘಟಕವಸ್ತುಗಳನ್ನು ಅವು ಬಳಸಿಕೊಳ್ಳುತ್ತವೆ, ಮತ್ತು ಮಧ್ಯಭಾಗದ ಮತ್ತು ದಕ್ಷಿಣದ ಥಾಯ್‌ ಪಾಕಪದ್ಧತಿಯಲ್ಲಿ ತೆಂಗಿನಕಾಯಿಯ ಹಾಲೂ ಸಹ ಬಳಸಲ್ಪಡುತ್ತದೆ. ಉತ್ತರದ ಮತ್ತು ಈಶಾನ್ಯ ಭಾಗದ ಥಾಯ್‌ ಮೇಲೋಗರಗಳು ತೆಂಗಿನಕಾಯಿಯ ಹಾಲನ್ನು ಸಾಮಾನ್ಯವಾಗಿ ಒಳಗೊಂಡಿರುವುದಿಲ್ಲ. ತಾಜಾ ಗಿಡಮೂಲಿಕೆಗಳು, ಮಸಾಲೆಗಳು, ಮತ್ತು ಇತರ ತಾಜಾ ಘಟಕವಸ್ತುಗಳನ್ನು ಬಳಸುವ ಕಾರಣದಿಂದಾಗಿ, ಥಾಯ್‌ ಮೇಲೋಗರಗಳು ಭಾರತೀಯ ಮೇಲೋಗರಗಳಿಗಿಂತ ಹೆಚ್ಚು ಸುವಾಸನಾಯುಕ್ತವಾಗಿರುವ ಪ್ರವೃತ್ತಿಯನ್ನು ಹೊರಹೊಮ್ಮಿಸುತ್ತವೆ. ಪಶ್ಚಿಮ ಭಾಗದಲ್ಲಿ, ಕೆಲವೊಂದು ಥಾಯ್‌ ಮೇಲೋಗರಗಳು ಬಣ್ಣದ ಆಧಾರದ ಮೇಲೆ ವಿವರಿಸಲ್ಪಡುತ್ತವೆ; ಕೆಂಪು ಮೇಲೋಗರಗಳು ಕೆಂಪು ಮೆಣಸಿನಕಾಯಿಗಳನ್ನು ಬಳಸಿದರೆ, ಹಸಿರು ಮೇಲೋಗರಗಳು ಹಸಿರು ಮೆಣಸಿನಕಾಯಿಗಳನ್ನು ಬಳಸುತ್ತವೆ. ಇಲ್ಲಿನ ಹಳದಿ ಮೇಲೋಗರವು ಭಾರತೀಯ ಮೇಲೋಗರಗಳನ್ನು ಅತೀವವಾಗಿ ಹೋಲುವಂತಿರುತ್ತದೆ. ಅರಿಶಿನ, ಜೀರಿಗೆ, ಮತ್ತು ಇತರ ಒಣಗಿಸಿದ ಮಸಾಲೆಗಳನ್ನು ಬಳಸುವುದೇ ಇದಕ್ಕೆ ಕಾರಣವೆನ್ನಬಹುದು. ಸದರಿ ಹಳದಿ ಮೇಲೋಗರವನ್ನು ಥಾಯ್‌‌‌ನಲ್ಲಿ ಕೇಂಗ್‌ ಕರಿ ಎಂದು ಕರೆಯಲಾಗುತ್ತದೆ ಮತ್ತು ಇದು ಹೊಂದಿರುವ ನಾನಾಬಗೆಯ ಕಾಗುಣಿತಗಳ ಪೈಕಿ ಒಂದರ ಅಕ್ಷರಶಃ ಅನುವಾದವು "ಮೇಲೋಗರದ ಎಸರು" ಎಂದು ಧ್ವನಿಸುತ್ತದೆ. ಕೆಲವೊಂದು ಭಕ್ಷ್ಯಗಳು ಭಾರತೀಯ ಶೈಲಿಯ ಮೇಲೋಗರ ಪುಡಿಯೊಂದನ್ನು (ಥಾಯ್‌: ಪೊಂಗ್‌ ಕರಿ ) ಕೂಡ ಬಳಕೆಮಾಡಿಕೊಳ್ಳುತ್ತವೆ.
ಥಾಯ್‌ ಮೇಲೋಗರಗಳು:
ವಿಯೆಟ್ನಾಮಿಯರ ಪಾಕಪದ್ಧತಿ
ವಿಯೆಟ್ನಾಮ್‌‌‌ನಲ್ಲಿ ಮೇಲೋಗರವನ್ನು ಕಾ ರಿ ಎಂಬುದಾಗಿ ಕರೆಯಲಾಗುತ್ತದೆ. ವಿಯೆಟ್ನಾಮಿಯರ ಮೇಲೋಗರವು ಇವೆಲ್ಲವನ್ನೂ ಒಳಗೊಳ್ಳುತ್ತದೆ: ತೆಂಗಿನಕಾಯಿ ಹಾಲು, ಆಲೂಗಡ್ಡೆ, ಸಿಹಿ ಆಲೂಗಡ್ಡೆ, ಕೆಸವು ಬೇರುಗಳು, ಕೊತ್ತಂಬರಿ ಸೊಪ್ಪು ಮತ್ತು ಹಸಿರು ಈರುಳ್ಳಿಯಿಂದ ಅಲಂಕರಿಸಲ್ಪಟ್ಟ ಚಿಕನ್‌. ವಿಯೆಟ್ನಾಮಿಯರ ಮೇಲೋಗರವು ಭಾರತದ ಮೇಲೋಗರಕ್ಕಿಂತ ಹೆಚ್ಚಿನ ರೀತಿಯಲ್ಲಿ ಎಸರಿನಂತಿರುತ್ತದೆ. ಮೇಕೆಯ ಮೇಲೋಗರವೂ ಇಲ್ಲಿ ಕಂಡುಬರುತ್ತದೆಯಾದರೂ, ಅದು ವಿಶೇಷೀಕರಿಸಲ್ಪಟ್ಟ ಕೆಲವೇ ಭೋಜನ ಮಂದಿರಗಳಲ್ಲಿ ಲಭ್ಯ ಎಂಬುದು ವಿಶೇಷ. ಒಂದು ಉದ್ದವಾದ ಫ್ರೆಂಚ್‌ ಬ್ರೆಡ್ಡು, ಅನ್ನದ ಶಾವಿಗೆ ಅಥವಾ ಆವಿಯಿಂದ ಬೇಯಿಸಿದ ಅನ್ನದೊಂದಿಗೆ ಸದರಿ ಮೇಲೋಗರವನ್ನು ಸಾಮಾನ್ಯವಾಗಿ ಸೇವಿಸಲಾಗುತ್ತದೆ. ಮನೆಯಲ್ಲಾದರೆ, ಕುಟುಂಬ ಸದಸ್ಯನೋರ್ವನ ಮರಣದ ಪ್ರತಿ ವಾರ್ಷಿಕ ದಿನದಂದು ಇಲ್ಲಿನ ಜನರು ಕೇವಲ ಚಿಕನ್‌ ಮೇಲೋಗರವನ್ನು ಸಾಮಾನ್ಯವಾಗಿ ತಯಾರಿಸುತ್ತಾರೆ. ವಿಯೆಟ್ನಾಮಿಯರ ಮೇಲೋಗರವು ದಕ್ಷಿಣ ಭಾಗದ ಒಂದು ಆಹಾರವಾಗಿ ಪರಿಗಣಿಸಲ್ಪಟ್ಟಿದೆ.
ಇತರ ಪಾಕಪದ್ಧತಿಗಳು
ಇತರ ದೇಶಗಳು ತಮ್ಮದೇ ಆದಂಥ ಮೇಲೋಗರದ ವೈವಿಧ್ಯಗಳನ್ನು ಹೊಂದಿದ್ದು, ಸುಪರಿಚಿತ ಉದಾಹರಣೆಗಳಲ್ಲಿ ಇವು ಸೇರಿವೆ:
ಮೇಲೋಗರದ ಪುಡಿ ಅಥವಾ ಮಸಾಲೆ ಪುಡಿಯನ್ನು ಇತರ ಪಾಕಪದ್ಧತಿಗಳಲ್ಲಿ ಒಂದು ಗೌಣವಾದ ಘಟಕವಸ್ತುವಾಗಿ ಬಳಸಲಾಗುತ್ತದೆ; ಶಿಷ್ಟ ಫ್ರೆಂಚ್‌ ಬೆಷಮೆಲ್‌ ಗೊಜ್ಜಿನ ಒಂದು "ಮೇಲೋಗರ ವ್ಯಂಜನ"ದ (ಸಾಸ್‌ ಔ ಕರಿ, ಕೆಲವೊಮ್ಮೆ ಔ ಕರಿ ಕೂಡಾ) ಮಾರ್ಪಾಡು ಇದಕ್ಕೊಂದು ಉದಾಹರಣೆ.
ಬ್ರಿಟಿಷ್ ಪಾಕವಿಧಾನ
ಬ್ರಿಟಿಷ್‌ ಪಾಕಪದ್ಧತಿಯಲ್ಲಿ, ಮಸಾಲೆ ಪುಡಿಯಿಂದ ಅಥವಾ ಪುಡಿ ಮತ್ತು ಎಣ್ಣೆಗಳಿಂದ ತಯಾರಿಸಿದ ಒಂದು ಜಲಪಿಷ್ಟದಿಂದ ಪರಿಮಳಯುಕ್ತವಾಗಿಸಿ ರುಚಿಕಟ್ಟಲ್ಪಟ್ಟಿರುವ ವ್ಯಂಜನ-ಆಧರಿತ ಭಕ್ಷ್ಯವೊಂದನ್ನು ಸೂಚಿಸಲು "ಮೇಲೋಗರ" ಎಂಬ ಪದವನ್ನು ಪ್ರಧಾನವಾಗಿ ಬಳಸಲಾಗುತ್ತದೆ. ಆದಾಗ್ಯೂ, ಶುಂಠಿ ಮತ್ತು ಬೆಳ್ಳುಳ್ಳಿಯಂಥ ತಾಜಾ ಮಸಾಲೆಗಳನ್ನು ಹಾಗೂ ತಾಜಾ ಆಗಿ ರುಬ್ಬಿದ ಒಣಗಿಸಿದ ಮಸಾಲೆಗಳಿಂದ ಪಡೆದ ಒಂದು ಆರಂಭಿಕ ಮಸಾಲೆಯ ತಯಾರಿಕೆಯನ್ನು ಕೆಲವೊಮ್ಮೆ ಬಳಸಲಾಗುತ್ತದೆ.
ಬ್ರಿಟನ್‌ನಲ್ಲಿ ಮೇಲೋಗರದ ಮೊದಲ ಪಾಕವಿಧಾನವು ಹಾನ್ನಾ ಗ್ಲಾಸೆ ಎಂಬಾಕೆಯು 1747ರಲ್ಲಿ ಹೊರತಂದ ದಿ ಆರ್ಟ್‌ ಆಫ್‌ ಕುಕರಿ ಮೇಡ್‌ ಪ್ಲೇನ್‌ ಅಂಡ್‌ ಈಸಿ ಎಂಬ ಪುಸ್ತಕದಲ್ಲಿ ಕಾಣಿಸಿಕೊಂಡಿತು. ಅವಳ ಪುಸ್ತಕದ ಮೊದಲ ಆವೃತ್ತಿಯಲ್ಲಿ, "ಮೇಲೋಗರ"ದ ರುಚಿಕಟ್ಟುವಿಕೆಗಾಗಿ ಕೇವಲ ಮೆಣಸಿನಕಾಳು ಮತ್ತು ಧನಿಯಾ ಬೀಜಗಳ ಬಳಕೆಯನ್ನಷ್ಟೇ ಉಲ್ಲೇಖಿಸಲಾಗಿತ್ತು. ಪುಸ್ತಕದ ನಾಲ್ಕನೇ ಆವೃತ್ತಿಯ ವೇಳೆಗೆ, ತುಲನಾತ್ಮಕವಾಗಿ ಸಾಮಾನ್ಯವಾಗಿರುವ ಇತರ ಘಟಕವಸ್ತುಗಳಾದ ಅರಿಶಿನ ಮತ್ತು ಶುಂಠಿ ಸೇರಿಸಲ್ಪಟ್ಟವು. ಖಾರದ ಮಸಾಲೆಗಳ ಬಳಕೆಯು ಇದರಲ್ಲಿ ಉಲ್ಲೇಖಿಸಲ್ಪಡಲಿಲ್ಲ, ಇದು ಭಾರತದಲ್ಲಿನ ಮೆಣಸಿನಕಾಯಿಯ ಸೀಮಿತ ಬಳಕೆಯನ್ನು ಪ್ರತಿಬಿಂಬಿಸಿತು; ಮೆಣಸಿನಕಾಯಿಯ ಸಸ್ಯಗಳು ಸುಮಾರು 15ನೇ ಶತಮಾನದ ವೇಳೆಗೆ ಮಾತ್ರವೇ ಭಾರತದೊಳಗೆ ಪರಿಚಯಿಸಲ್ಪಟ್ಟಿದ್ದವು ಮತ್ತು ಆ ಸಮಯದಲ್ಲಿ ಅವು ದಕ್ಷಿಣದ ಭಾರತದಲ್ಲಷ್ಟೇ ಜನಪ್ರಿಯವಾಗಿದ್ದವು. ಚಾರ್ಲ್ಸ್‌ ಎಲ್ಮ್‌ ಫ್ರಾಂಕಟೆಲ್ಲಿ ಮತ್ತು ಶ್ರೀಮತಿ ಬೀಟನ್‌‌ರಂಥ ಪಾಕಶಾಸ್ತ್ರ ಪ್ರವೀಣರು ಬರೆದ 19ನೇ ಶತಮಾನದ ಅಡುಗೆ ಪುಸ್ತಕಗಳಲ್ಲಿ ಮೇಲೋಗರದ ಅನೇಕ ಪಾಕವಿಧಾನಗಳಿದ್ದವು. ಮಿಸೆಸ್‌ ಬೀಟನ್‌'ಸ್‌ ಬುಕ್‌ ಆಫ್‌ ಹೌಸ್‌ಹೋಲ್ಡ್‌ ಮ್ಯಾನೇಜ್‌ಮೆಂಟ್‌ ಎಂಬ ಪುಸ್ತಕದಲ್ಲಿ ಮಸಾಲೆ ಪುಡಿಯ ಪಾಕಸೂತ್ರವನ್ನು ನೀಡಲಾಗಿದ್ದು, ಅದರಲ್ಲಿ ಧನಿಯಾ, ಅರಿಶಿನ, ದಾಲ್ಚಿನ್ನಿ ಚಕ್ಕೆ, ಕೇಎನ್‌ ಮೆಣಸು, ಸಾಸಿವೆ, ಶುಂಠಿ, ಪಿಮೆಂಟೊ ಮೆಣಸು ಮತ್ತು ಮೆಂತ್ಯವನ್ನು ಘಟಕವಸ್ತುಗಳಾಗಿ ಉಲ್ಲೇಖಿಸಲಾಗಿದೆ; ಆದರೂ "ಯಾವುದೇ ಗೌರವಾನ್ವಿತ ಅಂಗಡಿ"ಯಲ್ಲಿ ಪುಡಿಯನ್ನು ಖರೀದಿಸುವುದು ಹೆಚ್ಚು ಮಿತವ್ಯಯಕಾರಿಯಾಗಿರುತ್ತದೆ ಎಂದು ಲೇಖಕಿ ಬೀಟನ್‌ ಸದರಿ ಪುಸ್ತಕದಲ್ಲಿ ಉಲ್ಲೇಖಿಸುತ್ತಾಳೆ. 1810ರಲ್ಲಿ, ಸೇಕ್‌ ಡೀನ್‌ ಮಹೊಮದ್‌ ಎಂಬ ಬ್ರಿಟಿಷ್‌ ಬಂಗಾಳಿ ಉದ್ಯಮಿಯು ಇಂಗ್ಲೆಂಡ್‌‌ನಲ್ಲಿ ಮೊದಲ ಭಾರತೀಯ ಮೇಲೋಗರ ಗೃಹವನ್ನು ಪ್ರಾರಂಭಿಸಿದ. ಲಂಡನ್‌‌‌ನಲ್ಲಿ ಪ್ರಾರಂಭವಾದ ಈ ಗೃಹಕ್ಕೆ ಹಿಂದೂಸ್ತಾನಿ ಕಾಫಿ ಹೌಸ್‌ ಎಂಬ ಹೆಸರನ್ನಿಡಲಾಗಿತ್ತು. ಐತಿಹ್ಯವೊಂದರ ಅನುಸಾರ, 19ನೇ ಶತಮಾನದಲ್ಲಿ ಮೇಲೋಗರದೆಡೆಗೆ ನಡೆದ ಒಂದು ಪ್ರಯತ್ನವು ವೋರ್ಸೆಸ್ಟರ್‌ಷೈರ್‌ ವ್ಯಂಜನದ ಆವಿಷ್ಕಾರದಲ್ಲಿ ಪರಿಣಮಿಸಿತು.
ಆಮದುಗಾರಿಕೆಯ ರೂಪದಲ್ಲಿ ಬ್ರಿಟಿಷ್‌ ಪ್ರಭುತ್ವದಿಂದ ಸ್ವೀಕರಿಸಲಾದ ಉತ್ಪನ್ನಗಳ ಕಾರಣದಿಂದ ಹಾಗೂ 1950ರ ದಶಕದಿಂದ ಮೊದಲ್ಗೊಂಡು ನಂತರದಲ್ಲಿ ದಕ್ಷಿಣ ಏಷ್ಯಾದಿಂದ ನಡೆದ ವಲಸೆಯ ಒಂದು ಪರಿಣಾಮವಾಗಿ, ಬ್ರಿಟನ್‌ನಲ್ಲಿ ಮೇಲೋಗರದ ಜನಪ್ರಿಯತೆಯು ಅತೀವವಾಗಿ ಬೆಳೆಯಿತು.
1970ರ ದಶಕದ ಆರಂಭಿಕ ಭಾಗದವರೆಗೆ, ಬ್ರಿಟನ್‌ನಲ್ಲಿದ್ದ ಭಾರತೀಯ ಭೋಜನ ಮಂದಿರಗಳ ಪೈಕಿ ಮುಕ್ಕಾಲುಭಾಗಕ್ಕೂ ಹೆಚ್ಚಿನವು ಬಂಗಾಳಿ ಮೂಲದ ಜನರ ಮಾಲೀಕತ್ವದ ಮತ್ತು ಅವರಿಂದ ನಡೆಸಲ್ಪಡುತ್ತಿರುವ ವ್ಯವಹಾರದ ಅಸ್ತಿತ್ವಗಳಾಗಿ ಗುರುತಿಸಲ್ಪಟ್ಟವು. ಅವುಗಳ ಪೈಕಿ ಬಹುತೇಕ ಭೋಜನ ಮಂದಿರಗಳು, 1971ರಲ್ಲಿ ಬಾಂಗ್ಲಾದೇಶ ಎಂದು ಹೆಸರಾದ ಪೂರ್ವ ಪಾಕಿಸ್ತಾನಕ್ಕೆ ಸೇರಿದ ವಲಸೆಗಾರರಿಂದ ನಡೆಸಲ್ಪಡುತ್ತಿದ್ದವು. ಭೋಜನಮಂದಿರದ ಬಾಂಗ್ಲಾದೇಶೀಯ ಮಾಲೀಕರು ಸಿಲ್‌ಹೆಟ್‌‌ನ ಈಶಾನ್ಯದ ವಿಭಾಗದಿಂದ ಅಗಾಧ ಪ್ರಮಾಣದಲ್ಲಿ ಬಂದವರಾಗಿದ್ದರು. 1998ರವರೆಗೂ, UKಯಲ್ಲಿನ ಸರಿಸುಮಾರು 85%ನಷ್ಟು ಮೇಲೋಗರ ಭೋಜನ ಮಂದಿರಗಳು ಬ್ರಿಟಿಷ್‌ ಬಾಂಗ್ಲಾದೇಶದ ಭೋಜನ ಮಂದಿರಗಳಾಗಿದ್ದವು, ಆದರೆ 2003ರಲ್ಲಿ ಈ ಅಂಕಿ-ಅಂಶವು ಕೇವಲ 65%ಗಿಂತ ಸ್ವಲ್ಪವೇ ಮೇಲಿನ ಮಟ್ಟಕ್ಕೆ ಕುಸಿಯಿತು. ಪ್ರಸಕ್ತವಾಗಿ, ಲಂಡನ್‌‌‌‌ನ ಕೆಲವೊಂದು ಭಾಗಗಳಲ್ಲಿನ ಬಾಂಗ್ಲಾದೇಶೀಯ ಭೋಜನ ಮಂದಿರಗಳ ಪ್ರಾಬಲ್ಯವು ಸಾರ್ವತ್ರಿಕವಾಗಿ ಕುಸಿಯುತ್ತಿದೆ ಹಾಗೂ ಮತ್ತಷ್ಟು ಉತ್ತರಕ್ಕೆ ಸಾಗಿದಂತೆ ಅಲ್ಲಿಯೂ ಈ ಸ್ಥಿತಿಯನ್ನು ಕಾಣಬಹುದು. ಗ್ಲಾಸ್ಗೊದಲ್ಲಿ ಬೇರೆಲ್ಲೂ ಕಾಣದಷ್ಟು ಹೆಚ್ಚು ಸಂಖ್ಯೆಯಲ್ಲಿ ಪಂಜಾಬಿ ಮೂಲದ ಭೋಜನ ಮಂದಿರಗಳನ್ನು ಕಾಣಬಹುದು.
ಭೋಜನ ಮಂದಿರವೊಂದರ ಮಾಲೀಕತ್ವದ ಜನಾಂಗೀಯ ಮೂಲವನ್ನು ಲೆಕ್ಕಿಸದೆ, ಇಲ್ಲಿನ ಆಹಾರ-ಸೇವಾಪಟ್ಟಿಯು ಅನೇಕವೇಳೆ ವ್ಯಾಪಕವಾದ ಭಾರತೀಯ ಉಪಖಂಡದಿಂದ (ಕೆಲವೊಮ್ಮೆ ನೇಪಾಳಿಯರ ಭಕ್ಷ್ಯಗಳನ್ನೂ ಒಳಗೊಂಡಂತೆ), ಮತ್ತು ಕೆಲವೊಮ್ಮೆ ವ್ಯಾಪ್ತಿಯಾಚೆಗಿನ ಪ್ರದೇಶಗಳಿಗೆ ಸೇರಿದ ಪಾಕಪದ್ಧತಿಗಳಿಂದ (ಪರ್ಷಿಯನ್‌ ಭಕ್ಷ್ಯಗಳ ರೀತಿಯಲ್ಲಿ) ಪ್ರಭಾವಿಸಲ್ಪಡುತ್ತದೆ. ಭಾರತೀಯ ಆಹಾರದ ಮೇಲಿನ ಕೆಲವೊಂದು ಬ್ರಿಟಿಷ್‌ ಮಾರ್ಪಾಡುಗಳನ್ನು UKಯಿಂದ ಭಾರತಕ್ಕೆ ರಫ್ತುಮಾಡಲಾಗುತ್ತಿದೆ. ಬ್ರಿಟಿಷ್‌-ಶೈಲಿಯ ಮೇಲೋಗರ ಭೋಜನ ಮಂದಿರಗಳು ಕೆನಡಾ, ಆಸ್ಟ್ರೇಲಿಯಾ ಮತ್ತು ನ್ಯೂಜಿಲೆಂಡ್‌‌ಗಳಲ್ಲೂ ಜನಪ್ರಿಯವಾಗಿವೆ.
ಮೇಲೋಗರವು ಎಷ್ಟರ ಮಟ್ಟಿಗೆ ಬ್ರಿಟಿಷ್‌ ಪಾಕಪದ್ಧತಿಯ ಒಂದು ಅವಿಭಾಜ್ಯ ಅಂಗವಾಗಿದೆಯೆಂದರೆ, ಚಿಕನ್‌ ಟಿಕ್ಕಾ ಮಸಾಲಾವನ್ನು "ಒಂದು ನಿಜವಾದ ಬ್ರಿಟಿಷ್‌ ರಾಷ್ಟ್ರೀಯ ಭಕ್ಷ್ಯ" ಎಂಬುದಾಗಿ 1990ರ ದಶಕದ ಅಂತ್ಯಭಾಗದಿಂದಲೂ ಉಲ್ಲೇಖಿಸಲಾಗುತ್ತಿದೆ. ಆಲೂಗಡ್ಡೆ ಉಪ್ಪೇರಿಗಳಿಗೆ ಮೀಸಲಾದ ಒಂದು ಒಂದು ಪರಿಮಳ-ವಸ್ತುವಾಗಿ, ಮತ್ತು ಪಿಜ್ಜಾ ಅಲಂಕರಣದ ಒಂದು ಪದಾರ್ಥವಾಗಿಯೂ ಅದು ಈಗ ಇಂಟರ್‌ಸಿಟಿ ರೈಲಿನ ಟ್ರೇನುಗಳಲ್ಲಿ ಲಭ್ಯವಿದೆ.
ರಾಣಿ IIನೇ ಎಲಿಜಬೆತ್‌‌ಳ ಕಿರೀಟಧಾರಣೋತ್ಸವವನ್ನು ನೆನಪಿಗೆ ತರುವುದಕ್ಕಾಗಿ 1953ರಲ್ಲಿ ಆವಿಷ್ಕರಿಸಲ್ಪಟ್ಟ "ಕಾರೊನೇಷನ್‌ ಚಿಕನ್‌" ಎಂಬ ಒಂದು ತಂಪಾದ ಭಕ್ಷ್ಯ, ಮತ್ತು ಉಪ್ಪೇರಿಗಳಂಥ ಬ್ರಿಟಿಷರ ಸಾಂಪ್ರದಾಯಿಕ ದಿಢೀರ್‌ ಆಹಾರ ಭಕ್ಷ್ಯಗಳೊಂದಿಗೆ ಬಿಸಿಬಿಸಿಯಾಗಿ ಸಾಮಾನ್ಯವಾಗಿ ಬಡಿಸಲಾಗುವ ಮೇಲೋಗರದ ವ್ಯಂಜನ (ಅಥವಾ ಮೇಲೋಗರದ ಮಾಂಸರಸ ) ಇವುಗಳು ಬ್ರಿಟಿಷರ ಇತರ ಮೇಲೋಗರ ಉತ್ಪನ್ನಗಳಲ್ಲಿ ಸೇರಿವೆ. ಮೇಲೋಗರ ವ್ಯಂಜನವು ಬೀಜವಿಲ್ಲದ ಒಣದ್ರಾಕ್ಷಿಗಳನ್ನು ಸಂದರ್ಭಾನುಸಾರ ಒಳಗೊಳ್ಳುತ್ತದೆ.
ಬ್ರಿಟಿಷ್‌ ಮೇಲೋಗರ ಗೃಹ
ಹೆಚ್ಚೂಕಮ್ಮಿ ಭಾರತೀಯ ಉಪಖಂಡದ ಎಲ್ಲಾ ಭಾಗಗಳಲ್ಲಿ ಮತ್ತು ಭಾರತದ ನೆರೆಯ ದೇಶಗಳಾದ ಬಾಂಗ್ಲಾದೇಶ ಹಾಗೂ ಪಾಕಿಸ್ತಾನಗಳಲ್ಲಿ ಮೇಲೋಗರವನ್ನು ಸೇವಿಸಲಾಗುತ್ತದೆ; ಬಳಸಲ್ಪಡುವ ಸ್ಥಳೀಯ ಘಟಕವಸ್ತುಗಳನ್ನು ಅವಲಂಬಿಸಿ ಮೇಲೋಗರದ ಶೈಲಿ, ರುಚಿ ಮತ್ತು ಸುವಾಸನೆಗಳು ಭಿನ್ನವಾಗಿರುವ ಮಟ್ಟಗಳಲ್ಲಿರುತ್ತದೆ.
UKಯಲ್ಲಿರುವ ಬಂಗಾಳಿಗಳು ಔದ್ಯಮಿಕ ಉದ್ಯೋಗದ ನೆರವಿನೊಂದಿಗೆ ದೊಡ್ಡ ನಗರಗಳಲ್ಲಿ ನೆಲೆಗೊಂಡರು. ಲಂಡನ್‌ನಲ್ಲಿ ಬಂಗಾಳಿಗಳು ಈಸ್ಟ್‌ ಎಂಡ್ ಪ್ರದೇಶದಲ್ಲಿ ನೆಲೆಗೊಂಡಿದ್ದಾರೆ. ಹಡಗುಕಟ್ಟೆಗಳಲ್ಲಿ ಕೆಲಸಮಾಡುತ್ತಿರುವ ಅನೇಕ ಆಮದುದಾರರಿಗೆ ಹಾಗೂ ಪೂರ್ವ ಬಂಗಾಳದಿಂದ ಬರುವ ಹಡಗು ರವಾನೆಯ ಸರಕಿಗೆ ಈಸ್ಟ್‌ ಎಂಡ್‌ ಪ್ರದೇಶವು ಶತಮಾನಗಳಿಂದಲೂ ಮೊದಲ ತಂಗುದಾಣವೆನಿಸಿಕೊಂಡು ಬಂದಿದೆ. ಪ್ರಯಾಣದ ನಡುವೆ ಅವರು ಕೈಗೊಳ್ಳುತ್ತಿದ್ದ ತಂಗಣೆಯ ದೆಸೆಯಿಂದಾಗಿ ಆಹಾರ/ಮೇಲೋಗರದ ಮಳಿಗೆಗಳು ಪ್ರಾರಂಭವಾಗುವುದಕ್ಕೆ ಒಂದು ದಾರಿ ಸಿಕ್ಕಂತಾಯಿತು; ಕುಟುಂಬದ ವಲಸೆ ಮತ್ತು ನೆಲೆಗೊಳ್ಳುವಿಕೆಯಂಥ ಪ್ರಕ್ರಿಯೆಗಳು ಒಂದಷ್ಟು ದಶಕಗಳ ನಂತರ ನೆರವೇರಿದ್ದರಿಂದ, ಅಲ್ಲಿ ಕೆಲಸ ಮಾಡುತ್ತಿದ್ದ ಎಲ್ಲಾ ಪುರುಷ-ಕಾರ್ಯತಂಡಕ್ಕೆ ಆಹಾರ ಒದಗಿಸುವುದಕ್ಕಾಗಿ ಸದರಿ ಮಳಿಗೆಗಳು ಪ್ರಾರಂಭವಾದವು.
ಎಲ್ಲಾ ವ್ಯಂಜನಗಳಿಗೆ ಸಂಬಂಧಿಸಿದಂತೆ, ಸಾಮಾನ್ಯವಾಗಿರುವ ಒಂದು ಪ್ರಧಾನ ಘಟಕಾಂಶದ ಬಳಕೆಯ ಮೂಲಕ ಈ ಪಾಕಪದ್ಧತಿಯು ವಿಶಿಷ್ಟೀಕರಿಸಲ್ಪಟ್ಟಿದೆ. ಈ ಪ್ರಧಾನ ಘಟಕಾಂಶಕ್ಕೆ ಮಸಾಲೆಗಳು ಸೇರಿಸಲ್ಪಟ್ಟಾಗ ಪ್ರತ್ಯೇಕ ಭಕ್ಷ್ಯಗಳು ತಯಾರಾಗುತ್ತವೆ ಎಂಬುದು ವಿಶೇಷ. ಸ್ವಲ್ಪವೇ ಜಿಡ್ಡಿನಲ್ಲಿ ಬೇಗನೆ ಹುರಿದ ಈರುಳ್ಳಿ, ಬೆಳ್ಳುಳ್ಳಿ ಮತ್ತು ತಾಜಾ ಶುಂಠಿಯ ಒಂದು ಮಿಶ್ರಣವು ಸಾಮಾನ್ಯವಾಗಿ ಪ್ರಮಾಣಕ ಗ್ರಾಸ ಅಥವಾ "ಪೂರಕವಸ್ತು"ವಾಗಿದ್ದು, ಪಾಕವಿಧಾನವನ್ನು ಅವಲಂಬಿಸಿ ಇದಕ್ಕೆ ನಾನಾಬಗೆಯ ಮಸಾಲೆಗಳನ್ನು ಸೇರಿಸಲಾಗುತ್ತದೆ; ಆದರೆ ಇದರಲ್ಲಿ ಲವಂಗಗಳು, ದಾಲ್ಚಿನ್ನಿ ಚಕ್ಕೆ, ಏಲಕ್ಕಿ, ಮೆಣಸಿನಕಾಯಿಗಳು, ಮೆಣಸಿನಕಾಳುಗಳು, ಜೀರಿಗೆ ಮತ್ತು ಸಾಸಿವೆ ಬೀಜಗಳಂಥ ಘಟಕಗಳೂ ಸೇರಿರಲು ಸಾಧ್ಯವಿದೆ. ಧನಿಯಾ ಬೀಜದ ಪುಡಿಯನ್ನು ಒಂದು ಸಾಂದ್ರಕಾರಿ ಮಧ್ಯವರ್ತಿಯಾಗಿ ವ್ಯಾಪಕವಾಗಿ ಬಳಸಲಾಗುತ್ತದೆ, ಮತ್ತು ಅರಿಶಿನವನ್ನು ಬಣ್ಣ ಮತ್ತು ಅದರ ಜೀರ್ಣಕಾರಿ ಗುಣಗಳಿಗಾಗಿ ಸೇರಿಸಲಾಗುತ್ತದೆ. ತಾಜಾ ಅಥವಾ ಡಬ್ಬಿಯಲ್ಲಿ ಹಾಕಿ ಸಂರಕ್ಷಿಸಿಟ್ಟ ಟೊಮೆಟೋಗಳು ಮತ್ತು ಗಂಟೆ ಮೆಣಸಿನಕಾಳುಗಳು ಒಂದು ಸಾಮಾನ್ಯ ಸೇರ್ಪಡೆ ಎನಿಸಿಕೊಳ್ಳುತ್ತವೆ.
ಉತ್ತಮ-ಗುಣಮಟ್ಟದ ಭೋಜನ ಮಂದಿರಗಳು ಸಾಮಾನ್ಯವಾಗಿ ಒಂದು ದಿನವಹಿ ಆಧಾರದ ಮೇಲೆ ಹೊಸ ವ್ಯಂಜನಗಳನ್ನು ತಯಾರಿಸಿಕೊಳ್ಳುತ್ತವೆ; ಇದಕ್ಕಾಗಿ ಅವು ಸಾಧ್ಯವಾದೆಡೆಯೆಲ್ಲಾ ತಾಜಾ ಘಟಕವಸ್ತುಗಳನ್ನು ಬಳಸಿಕೊಳ್ಳುತ್ತವೆ ಹಾಗೂ ಮಸಾಲೆಗಳನ್ನು ಸ್ವತಃ ಪುಡಿಮಾಡಿಕೊಳ್ಳುತ್ತವೆ. ಶೈತ್ಯೀಕರಿಸಿದ ಅಥವಾ ಒಣಗಿಸಿದ ಘಟಕವಸ್ತುಗಳನ್ನು ಹಾಗೂ ಪೂರ್ವಭಾವಿಯಾಗಿ-ಪೊಟ್ಟಣಕಟ್ಟಲಾದ ಮಸಾಲೆ ಮಿಶ್ರಣಗಳನ್ನು ತೀರಾ ಸಾಧಾರಣವಾದ ಸಂಸ್ಥೆಗಳು ಆಶ್ರಯಿಸಬಹುದು.
ಇಲ್ಲಿನ ಹೆಸರುಗಳು ಸಾಂಪ್ರದಾಯಿಕ ಭಕ್ಷ್ಯಗಳಿಗೆ ಹೋಲುವಂತಿರಬಹುದಾದರೂ, ಅವುಗಳ ಪಾಕವಿಧಾನಗಳು ಸಾಮಾನ್ಯವಾಗಿ ಹೋಲುವಂತಿರುವುದಿಲ್ಲ.
1960ರ ದಶಕದಲ್ಲಿ ತಂದೂರ್‌ ಬ್ರಿಟನ್‌ಗೆ ಪರಿಚಯಿಸಲ್ಪಟ್ಟಿತು ಹಾಗೂ ತಂದೂರಿ ಮತ್ತು ಟಿಕ್ಕಾ ಚಿಕನ್‌ಗಳು ಜನಪ್ರಿಯ ಭಕ್ಷ್ಯಗಳೆನಿಸಿಕೊಂಡವು; ಚಿಕನ್‌ ಟಿಕ್ಕಾ ಮಸಾಲಾ ಭಕ್ಷ್ಯವನ್ನು ಗ್ಲಾಸ್ಗೊದಲ್ಲಿ ಆವಿಷ್ಕರಿಸಲಾಯಿತು ಎಂದು ಹೇಳಲಾಗುತ್ತದೆ.
ಲಘುವಾಗಿರುವೆಡೆಗೆ ಒಲವು ತೋರುವ ಉತ್ತರ ಭಾರತೀಯ ಮೂಲದ ಭಕ್ಷ್ಯಗಳ ಜೊತೆಯಲ್ಲಿ, ಭಿನ್ನವಾಗಿರುವ ಕ್ಷಮತೆಗಳೊಂದಿಗಿನ ಇತರ ಭಕ್ಷ್ಯಗಳನ್ನು ಸಾದರಪಡಿಸಬಹುದು. ಬೆಣ್ಣೆ ಚಿಕನ್‌ ಇದಕ್ಕೊಂದು ನಿದರ್ಶನವಾಗಿದೆ; ಇದೇ ರೀತಿಯಲ್ಲಿ ಖಾರವಾಗಿರುವುದರೆಡೆಗೆ ಒಲವು ತೋರುವ ದಕ್ಷಿಣ ಭಾರತದ ಪಾಕವಿಧಾನಗಳನ್ನೂ ಪ್ರಸ್ತುತಪಡಿಸಬಹುದು.
ಬಾಲ್ಟಿ ಮೇಲೋಗರಗಳು
thumb|right|ಪಾಕಿಸ್ತಾನಿ-ಶೈಲಿಯ ಒಂದು ಬಾಲ್ಟಿ ಮೇಲೋಗರ ಬಾಲ್ಟಿಗಳು ಎಂದು ಕರೆಯಲ್ಪಡುವ ಮೇಲೋಗರದ ಒಂದು ಶೈಲಿಯು ಇಂಗ್ಲೆಂಡ್‌‌ನ ಬರ್ಮಿಂಗ್‌ಹ್ಯಾಂನಲ್ಲಿ ಅಭಿವೃದ್ಧಿಪಡಿಸಲ್ಪಟ್ಟಿತು ಎಂದು ಹೇಳಲಾಗುತ್ತದೆ. ಬಾಲ್ಟಿ ಮೇಲೋಗರಗಳು ಇತರ ಪಾಶ್ಚಾತ್ಯ ದೇಶಗಳಿಗೂ ಹರಡಿಕೊಂಡಿವೆ ಹಾಗೂ ಅವನ್ನು ವಿಶಿಷ್ಟವಾಗಿ ಎರಕಹೊಯ್ಯಲಾಗಿರುವ ಕಬ್ಬಿಣದ ಮಡಿಕೆಯಲ್ಲಿ ಸಾಂಪ್ರದಾಯಿಕವಾಗಿ ಬೇಯಿಸಲಾಗುತ್ತದೆ ಮತ್ತು ಬಡಿಸಲಾಗುತ್ತದೆ. ಅವುಗಳ ಮೂಲವು ಪಾಕಿಸ್ತಾನದ ಬಾಲ್ಟಿಸ್ತಾನ್‌ ಪ್ರದೇಶದಲ್ಲಿದೆ ಎಂಬುದು ನಂಬಲಾಗಿದ್ದು, ಅಲ್ಲಿಂದ ಅವನ್ನು ದಕ್ಷಿಣ ಏಷ್ಯಾದ ವಲಸೆಗಾರರು UKಗೆ ತಂದರು ಹಾಗೂ ಪ್ರವರ್ತನಗೊಳಿಸಿದರು.
ಮನೆಯಲ್ಲಿನ ಮೇಲೋಗರ ಗೃಹದ ಪಾಕಪದ್ಧತಿ
ಆಧಾರಪೂರ್ವಕವಾದ ಭಾರತೀಯ ಪಾಕಪದ್ಧತಿಗೆ ಪ್ರತಿಯಾಗಿ, ಮೇಲೋಗರ ಗೃಹದ ಪಾಕಪದ್ಧತಿಯನ್ನು ಮನೆಯಲ್ಲಿ ಹೇಗೆ ಮರುಸೃಷ್ಟಿಸಬಹುದು ಎಂಬುದನ್ನು ತೋರಿಸುವೆಡೆಗೆ ಗುರಿಯಿಟ್ಟುಕೊಂಡಿರುವ ಹಲವಾರು ಪ್ರಕಟಣೆಗಳನ್ನು, ಬ್ರಿಟನ್‌ನಲ್ಲಿ ದಾಖಲಾದ ಮೇಲೋಗರ ಗೃಹಗಳ ಜನಪ್ರಿಯತೆಯು ಉತ್ತೇಜಿಸಿದೆ. ಅಂಥ ಗಮನಾರ್ಹ ಪ್ರಕಟಣೆಗಳಲ್ಲಿ ಕ್ರಿಸ್‌ ಧಿಲ್ಲೋನ್‌ ಎಂಬಾಕೆಯ ದಿ ಕರಿ ಸೀಕ್ರೆಟ್‌ ಎಂಬ ಪುಸ್ತಕವು ಸೇರಿದೆ. 1989ರಲ್ಲಿ ಈ ಪುಸ್ತಕವು ಮೊದಲು ಪ್ರಕಟಿಸಲ್ಪಟ್ಟಿತಾದರೂ, ತೀರ ಇತ್ತೀಚೆಗೆ 2008ರಲ್ಲಿ ಅದು ಮರುಮುದ್ರಣಗೊಂಡಿತು. ಸದರಿ ಪುಸ್ತಕವನ್ನು ಪ್ರಕಟಿಸುವುದಕ್ಕೆ ಮುಂಚಿತವಾಗಿ ತನ್ನದೇ ಆದ ಭಾರತೀಯ-ಶೈಲಿಯ ಭೋಜನ ಮಂದಿರದಲ್ಲಿ ಕೆಲಸಮಾಡಿ ಅನುಭವ ಪಡೆದುಕೊಂಡಿದ್ದನ್ನು ಧಿಲ್ಲೋನ್‌ ವಿವರಿಸುತ್ತಾಳೆ. ಅದಕ್ಕೆ ಪ್ರತಿಯಾಗಿ, ಬ್ರೂಸ್‌ ಎಡ್ವರ್ಡ್ಸ್‌ ಎಂಬಾತ 1990ರಲ್ಲಿ ಲೇಖನಗಳ ಒಂದು ಕಿರು ಸರಣಿಯನ್ನು ಪ್ರಕಟಿಸಿದ. ಭೋಜನ ಮಂದಿರದ ಓರ್ವ ಗ್ರಾಹಕನಾಗಿ ತನ್ನ ಅನುಭವಗಳನ್ನು ಮರುಸೃಷ್ಟಿಸುವುದಕ್ಕೆ ಪ್ರಯತ್ನಿಸುವಲ್ಲಿನ ಕಾರಣಪೂರ್ವಕ ಊಹನ ಮತ್ತು ಪ್ರಯೋಗಗಳ ಮೇಲೆ ಈ ಲೇಖನಗಳು ಬಹುತೇಕವಾಗಿ ಆಧರಿಸಿದ್ದವು. ಕರಿ ಕ್ಲಬ್‌ ಮ್ಯಾಗಜೀನ್‌‌‌‌ ಎಂಬ ನಿಯತಕಾಲಿಕದಲ್ಲಿ ಪ್ರಕಟಿಸಲ್ಪಟ್ಟ ಮೂರು ಲೇಖನಗಳನ್ನು ಈ ಸರಣಿಯು ಒಳಗೊಂಡಿತ್ತು. ತಿಂಡಿಯನ್ನು ಬೇರೆಡೆಗೆ ಕಟ್ಟಿಕೊಡುವ ಭಾರತೀಯ ಭೋಜನ ಮಂದಿರವೊಂದರ ತೆರೆಯ ಮರೆಯ ನೋಟದಿಂದ ತಾನು ಅರಿತಿದ್ದ ಮಾಹಿತಿಗಳನ್ನು ಬಳಸಿಕೊಂಡು, ಮೂರು ವರ್ಷಗಳ ನಂತರ ಅದೇ ನಿಯತಕಾಲಿಕದಲ್ಲಿ ಒಂದು ಮುಂಬರಿಕೆ ಸರಣಿಯನ್ನು ಎಡ್ವರ್ಡ್ಸ್‌ ಪ್ರಕಟಿಸಿದ. ಎಡ್ವರ್ಡ್ಸ್‌ನ ಲೇಖನಗಳು ಈಗಲೂ ಸಹ ಒಂದು ಉಲ್ಲೇಖವಾಗಿ "ಕರಿ ರಿಸೈಪ್ಸ್‌ ಆನ್‌ಲೈನ್‌" ಎಂಬ ಆನ್‌ಲೈನ್‌ ವೇದಿಕೆಯ ಸದಸ್ಯರಿಂದ ಬಳಸಲ್ಪಡುತ್ತಿದ್ದು, ಅಲ್ಲಿ ಆತ ಮತ್ತಷ್ಟು ಮುಂಬರಿಕೆಗಳ ಕುರಿತಾದ ಒಂದು ಸಂಕ್ಷಿಪ್ತ ವಿವರವನ್ನು ಔಪಚಾರಿಕವಾಗಿ ಪ್ರಕಟಿಸಿದ್ದಾನೆ.
ವೆಸ್ಟ್‌ ಇಂಡೀಸ್‌
ವೆಸ್ಟ್‌ ಇಂಡೀಸ್‌‌ನಲ್ಲಿ ಮೇಲೋಗರವು ಒಂದು ಅತ್ಯಂತ ಜನಪ್ರಿಯ ಭಕ್ಷ್ಯವಾಗಿದೆ. ಐರೋಪ್ಯ ವಲಯದ ವಿಭಿನ್ನ ಅಧಿಕಾರ-ಶಕ್ತಿಗಳು ಕರೆತಂದ ಭಾರತೀಯರಾದ ಕರಾರಿಗೆ ಒಳಪಟ್ಟಿರುವ ಸೇವಕರು ಈ ಭಕ್ಷ್ಯವನ್ನಷ್ಟೇ ಅಲ್ಲದೇ ತಮ್ಮ ಸಂಸ್ಕೃತಿಯನ್ನು ವೆಸ್ಟ್‌ ಇಂಡೀಸ್‌ಗೆ ಪರಿಚಯಿಸಿದರು. ಜಮೈಕ ಮತ್ತು ಟ್ರಿನಿಡಾಡ್‌ನಲ್ಲಿ, ಮಸಾಲೆಯುಕ್ತವಾದ ಮೇಕೆಯನ್ನು ಪ್ರಧಾನವಾಗಿ ಸಾದರಪಡಿಸಲಾಗುತ್ತದೆ. ಅಗ್ಗದ ಮತ್ತು ಮೇಲ್ಮಟ್ಟದ ಕೆರಿಬಿಯನ್‌ ಭೋಜನ ಮಂದಿರಗಳೆರಡರಲ್ಲೂ ಮೇಲೋಗರವನ್ನು ಕಾಣಬಹುದಾಗಿದೆ. ಚಿಕನ್‌ ಅಥವಾ ತರಕಾರಿಗಳಿಂದ ಮೊದಲ್ಗೊಂಡು ಇಂಚಾಕ ಮತ್ತು ಇಚ್ಚಿಪ್ಪು ಮೀನುಗಳಂಥ ಚಿಪ್ಪುಮೀನುಗಳವರೆಗೆ ಭಕ್ಷ್ಯದ ಶ್ರೇಣಿಯನ್ನು ಇಲ್ಲಿ ಕಾಣಬಹುದಾಗಿದೆ. ವೆಸ್ಟ್‌ ಇಂಡೀಸ್‌ನಲ್ಲಿ ಕಂಡುಬರುವ ಮೇಲೋಗರಗಳ ಉದಾಹರಣೆಗಳಲ್ಲಿ ಇವು ಸೇರಿವೆ:
ಮಸಾಲೆ ಪುಡಿ ಅಥವಾ ಮೇಲೋಗರದ ಪುಡಿ
ಮಸಾಲೆ ಪುಡಿ ಅಥವಾ ಮೇಲೋಗರದ ಪುಡಿಯು, ವ್ಯಾಪಕವಾಗಿ ಭಿನ್ನವಾಗಿರುವ ಸಂಯೋಜನೆಯ ಒಂದು ಮಸಾಲೆ ಮಿಶ್ರಣವಾಗಿದ್ದು, ಮನೆಯಲ್ಲಿ ಭಾರತೀಯ ಪಾಕಪದ್ಧತಿಯ ರುಚಿಯ ಸಮೀಪಕ್ಕೆ ಬರುವ ಒಂದು ವಿಧಾನವಾಗಿ ಇದು ಬ್ರಿಟಿಷರ ಆಳ್ವಿಕೆ ಯ ಅವಧಿಯಲ್ಲಿ ಬ್ರಿಟಿಷರಿಂದ ಅಭಿವೃದ್ಧಿಪಡಿಸಲ್ಪಟ್ಟಿತು. ಮಸಾಲಾ ಎಂಬ ಹೆಸರು ಮಸಾಲೆಗಳಿಗೆ ಉಲ್ಲೇಖಿಸಲ್ಪಡುತ್ತದೆ. ತುಪ್ಪ (ಶೋಧಿಸಿದ ಬೆಣ್ಣೆ), ಬೆಣ್ಣೆ, ತಾಳೆ ಎಣ್ಣೆ ಅಥವಾ ತೆಂಗಿನಕಾಯಿ ಹಾಲಿನೊಂದಿಗಿನ ಮಸಾಲೆಗಳ ಒಂದು ಮಿಶ್ರಣದ ಮೇಲೆ ಆಧರಿತವಾಗಿರುವ ದಪ್ಪನಾದ ಮತ್ತು ಜಲಪಿಷ್ಟದಂಥ ವ್ಯಂಜನಕ್ಕೆ ಈ ಹೆಸರು ನೀಡಲ್ಪಟ್ಟಿದೆ. ಬ್ರಿಟನ್‌, U.S. ಮತ್ತು ಕೆನಡಾಗಳಲ್ಲಿ ಲಭ್ಯವಿರುವ ಬಹುತೇಕ ವಾಣಿಜ್ಯ ಮಸಾಲೆ ಪುಡಿಗಳು, ಬೀಸಿದ ಅರಿಶಿನದ ಮೇಲೆ ಅತೀವವಾಗಿ ಅವಲಂಬಿಸುತ್ತವೆ. ಇದರಿಂದಾಗಿ ಅತ್ಯಂತ ಹಳದಿ ಬಣ್ಣದ ವ್ಯಂಜನವು ರೂಪುಗೊಳ್ಳುತ್ತದೆ. ಪಾಶ್ಚಾತ್ಯರ ಈ ಹಳದಿ ಮಸಾಲೆ ಪುಡಿಗಳಲ್ಲಿರುವ ಕಡಿಮೆ ಪ್ರಮಾಣದ ಘಟಕವಸ್ತುಗಳಲ್ಲಿ ಧನಿಯಾ, ಜೀರಿಗೆ, ಮೆಂತ್ಯ, ಸಾಸಿವೆ, ಮೆಣಸಿನಕಾಯಿ, ಕರಿಮೆಣಸು ಮತ್ತು ಉಪ್ಪು ಸೇರಿವೆ. ಭಾರತದಲ್ಲಿ ತಯಾರಿಸಲ್ಪಡುವ ಮತ್ತು ಸೇವಿಸಲ್ಪಡುವ ಮಸಾಲೆ ಪುಡಿಗಳು ಮತ್ತು ಜಲಪಿಷ್ಟಗಳು ಅತೀವವಾಗಿ ಭಿನ್ನವಾಗಿರುತ್ತವೆ ಎಂಬ ಅಂಶವನ್ನು ಇಲ್ಲಿ ಪುನರುಚ್ಚರಿಸುವುದು ಅಗತ್ಯ: ಕೆಲವು ಕೆಂಪಗಿದ್ದರೆ, ಕೆಲವು ಹಳದಿ ಬಣ್ಣದಲ್ಲಿ, ಇನ್ನು ಕೆಲವು ಕಂದು ಬಣ್ಣದಲ್ಲಿರುತ್ತವೆ; ಕೆಲವೊಂದು ಮಸಾಲೆಪುಡಿಗಳು ಐದು ಮಸಾಲೆಗಳನ್ನು ಹೊಂದಿದ್ದರೆ, ಮತ್ತೆ ಕೆಲವು 20 ಅಥವಾ ಅದಕ್ಕಿಂತ ಹೆಚ್ಚಿನ ಮಸಾಲೆಗಳನ್ನು ಹೊಂದಿರುತ್ತವೆ. ಈ ಹಿಂದೆ ಉಲ್ಲೇಖಿಸಲ್ಪಟ್ಟ ಮಸಾಲೆಗಳ ಜೊತೆಗೆ, ಭಾರತದಲ್ಲಿನ ವಿಭಿನ್ನ ಮಸಾಲೆ ಪುಡಿಗಳಲ್ಲಿ ಸಾಮಾನ್ಯವಾಗಿ ಕಂಡುಬರುವ ಇತರ ಮಸಾಲೆಗಳೆಂದರೆ: ಪಿಮೆಂಟೊ ಮೆಣಸು, ಬಿಳಿ ಮೆಣಸಿನಕಾಳು, ಪುಡಿಮಾಡಿದ/ರುಬ್ಬಿದ ಸಾಸಿವೆ, ಪುಡಿಮಾಡಿದ/ರುಬ್ಬಿದ ಶುಂಠಿ, ದಾಲ್ಚಿನ್ನಿ ಚಕ್ಕೆ, ಹುರಿದ ಜೀರಿಗೆ, ಲವಂಗಗಳು, ಜಾಯಿಕಾಯಿ, ಜಾಯಿಪತ್ರೆ, ಹಸಿರು ಏಲಕ್ಕಿ ಬೀಜಗಳು ಅಥವಾ ಕರಿಯ ಏಲಕ್ಕಿ ಬೀಜಕೋಶಗಳು, ಬೇ ಎಲೆಗಳು ಮತ್ತು ಧನಿಯಾ ಬೀಜಗಳು.
ಆರೋಗ್ಯದ ಪ್ರಯೋಜನಗಳು
ಮೇಲೋಗರದಲ್ಲಿರುವ ಘಟಕವಸ್ತುಗಳು, ದೊಡ್ಡ ಕರುಳಿನ ಕ್ಯಾನ್ಸರ್‌ ಮತ್ತು ಆಲ್‌ಜೈಮರ್‌ನ ಕಾಯಿಲೆಗಳನ್ನು ಒಳಗೊಂಡಂತೆ ನಿರ್ದಿಷ್ಟ ಕಾಯಿಲೆಗಳನ್ನು ತಡೆಗಟ್ಟುವಲ್ಲಿ ನೆರವಾಗಬಹುದು ಎಂಬುದನ್ನು ಕೆಲವೊಂದು ಅಧ್ಯಯನಗಳು ತೋರಿಸಿವೆ. ಮೇಲೋಗರಗಳಲ್ಲಿ ಕಂಡುಬರುವ ಖಾರದ ಘಟಕವಸ್ತುಗಳಿಗೆ ನೋವಿನ ಗ್ರಾಹಿಗಳು ತೋರಿಸುವ ಪ್ರತಿಕ್ರಿಯೆಯು, ದೇಹದಿಂದ ಎಂಡಾರ್ಫಿನ್‌‌‌ಗಳು ಬಿಡುಗಡೆಯಾಗುವುದಕ್ಕೆ ಕಾರಣವಾಗುತ್ತದೆ ಎಂಬ ಅಂಶವನ್ನು ಹಲವಾರು ಅಧ್ಯಯನಗಳು ಸಮರ್ಥಿಸಿವೆ; ಮೇಲೋಗರವು ಅವಶ್ಯವಾಗಿ ಅತ್ಯಂತ ಶಕ್ತಿಯುತ ಕಾಮೋತ್ತೇಜಕಗಳ ಪೈಕಿ ಒಂದೆನಿಸಿದೆ. ವೈವಿಧ್ಯಮಯವಾಗಿರುವ ಮಸಾಲೆಗಳು ಮತ್ತು ಪರಿಮಳಗಳೆಡೆಗೆ ವ್ಯಕ್ತವಾಗುವ ಸಂವೇದನದ ಸಂಕೀರ್ಣ ಪ್ರತಿಕ್ರಿಯೆಯಿಂದಾಗಿ ಒಂದು ಸ್ವಾಭಾವಿಕವಾದ ನಶೆಯ-ನೆಮ್ಮದಿಯು ಸಾಧಿಸಲ್ಪಡುತ್ತದೆ. ಅದು ತರುವಾಯದ ಹಾತೊರೆತಗಳನ್ನು ಉಂಟುಮಾಡುವುದರ ಜೊತೆಗೆ, ಖಾರದ ಮೇಲೋಗರಗಳ ಕಡೆಗೆ ಸಾಗುವ ಒಂದು ಬಯಕೆಯನ್ನು ಅನೇಕವೇಳೆ ಸೃಷ್ಟಿಸುತ್ತದೆ. ಕೆಲವರು ಇದನ್ನು ವ್ಯಸನ ಎಂಬುದಾಗಿ ಉಲ್ಲೇಖಿಸುತ್ತಾರಾದರೂ, ಈ ನಿದರ್ಶನದಲ್ಲಿ "ವ್ಯಸನ" ಎಂಬ ಪದವನ್ನು ಬಳಸುವುದಕ್ಕೆ ಇತರ ಸಂಶೋಧಕರು ವಿರೋಧಿಸುತ್ತಾರೆ.
ಹೆಚ್ಚಿನ ಓದಿಗಾಗಿ
ವರ್ಗ:ಮೇಲೋಗರ ವರ್ಗ:ಪಾಕಿಸ್ತಾನಿ ಪಾಕಪದ್ಧತಿ ವರ್ಗ:ಪಂಜಾಬಿ ಪಾಕಪದ್ದತಿ ವರ್ಗ:ಭಾರತೀಯ ಪಾಕಪದ್ಧತಿ ವರ್ಗ:ಇಂಡೋನೇಷಿಯಾದ ಪಾಕಪದ್ಧತಿ ವರ್ಗ:ಜಪಾನಿನ ಪಾಕಪದ್ಧತಿ ವರ್ಗ:ವಿಯೆಟ್ನಾಮಿಯರ ಪಾಕಪದ್ಧತಿ ವರ್ಗ:ಬಂಗಾಳಿ ಪಾಕಪದ್ದತಿ ವರ್ಗ:ಥಾಯ್‌ ಪಾಕಪದ್ಧತಿ ವರ್ಗ:ಮಲೇಷಿಯಾದ ಪಾಕಪದ್ಧತಿ ವರ್ಗ:ಮಲಯದ ಪಾಕಪದ್ಧತಿ ವರ್ಗ:ಕರ್ನಾಟಕದ ಪಾಕಪದ್ಧತಿ ವರ್ಗ:ತಮಿಳು ಪಾಕಪದ್ಧತಿ ವರ್ಗ:ಶ್ರೀಲಂಕಾದ ಪಾಕಪದ್ಧತಿ ವರ್ಗ:ಇಂಗ್ಲಿಷ್‌ ಪಾಕಪದ್ಧತಿ ವರ್ಗ:ತಮಿಳು ಪದಗಳು ಮತ್ತು ಪದಗುಚ್ಛಗಳು ವರ್ಗ:ಆಹಾರ
ಹೊಗೆಮಸಿ
ಹೊಗೆಮಸಿಯು ಹೈಡ್ರೊಕಾರ್ಬನ್‍ಗಳ ಅಪೂರ್ಣ ದಹನದಿಂದ ಉಂಟಾದ ಅಶುದ್ಧ ಇಂಗಾಲ ಕಣಗಳ ದ್ರವ್ಯರಾಶಿ. ಇದು ಹೆಚ್ಚು ಸರಿಯಾಗಿ ಅನಿಲ ಹಂತದ ದಹನ ಪ್ರಕ್ರಿಯೆಯ ಉತ್ಪನ್ನಕ್ಕೆ ಸೀಮಿತವಾಗಿದೆ, ಆದರೆ ಇದನ್ನು ಸಾಮಾನ್ಯವಾಗಿ ಉಷ್ಣಪರಿವರ್ತನೆಯ ಅವಧಿಯಲ್ಲಿ ವಾಯುಗಾಮಿಯಾಗಬಹುದಾದ ಕಲ್ಲಿದ್ದಲು, ಟೊಳ್ಳುಗೋಳಗಳು, ಕರಿಕಾದ ಕಟ್ಟಿಗೆ, ಮತ್ತು ಕೋಕ್‍ನಂತಹ ಶೇಷಾತ್ಮಕ ಉಷ್ಣವಿಭಜಿತ ಇಂಧನ ಕಣಗಳನ್ನು ಒಳಗೊಳ್ಳುವಂತೆ ವಿಸ್ತರಿಸಲಾಗುತ್ತದೆ.
ಪರಿಸರದಲ್ಲಿನ ಒಂದು ವಾಯುಗಾಮಿ ಮಾಲಿನ್ಯಕಾರಕವಾಗಿ ಹೊಗೆಮಸಿಯು ಅನೇಕ ವಿಭಿನ್ನ ಮೂಲಗಳನ್ನು ಹೊಂದಿದೆ, ಮತ್ತು ಇವೆಲ್ಲವೂ ಯಾವುದೋ ರೂಪದ ಉಷ್ಣಪರಿವರ್ತನೆಯ ಪರಿಣಾಮಗಳಾಗಿವೆ. ಇದರಲ್ಲಿ ಕಲ್ಲಿದ್ದಲು ಸುಡುವಿಕೆ, ಆಂತರಿಕ ದಹನ ಬಿಣಿಗೆಗಳು, ವಿದ್ಯುತ್ ಸ್ಥಾವರದ ಕುದಿಹಂಡೆಗಳು, ಹಾಗ್ ಇಂಧನದ ಕುದಿಹಂಡೆಗಳು, ಕೇಂದ್ರ ಆವಿ ಉಷ್ಣದ ಕುದಿಹಂಡೆಗಳು, ತ್ಯಾಜ್ಯ ದಹನ, ಸ್ಥಳೀಯ ಜಮೀನಿನಲ್ಲಿನ ಸುಡುವಿಕೆ, ಮನೆ ಬೆಂಕಿಗಳು, ಕಾಡ್ಗಿಚ್ಚುಗಳು, ಬೆಂಕಿಗೂಡುಗಳು, ಮತ್ತು ಕುಲುಮೆಗಳಿಂದ ಸೃಷ್ಟಿಯಾದ ಹೊಗೆಮಸಿ ಸೇರಿದೆ. ಈ ಬಾಹ್ಯ ಮೂಲಗಳ ಜೊತೆಗೆ ಒಳಾಂಗಣ ಪರಿಸರ ಮೂಲಗಳೂ ಕೊಡುಗೆ ನೀಡುತ್ತವೆ. ಈ ಮೂಲಗಳಲ್ಲಿ ಸಸ್ಯವಸ್ತುವಿನ ಹೊಗೆ, ಅಡುಗೆ, ಎಣ್ಣೆ ದೀಪಗಳು, ಮೆಣದ ಬತ್ತಿಗಳು, ಧೂಳು ನೆಲೆಗೊಂಡ ಕ್ವಾರ್ಟ್ಝ್/ಹ್ಯಾಲೊಜೆನ್ ದೀಪಗಳು, ಅಗ್ನಿ ಸ್ಥಳಗಳು, ವಾಹನಗಳಿಂದ ನಿಷ್ಕಾಸ ಉತ್ಸರ್ಜನಗಳು, ಮತ್ತು ದೋಷಯುಕ್ತ ಕುಲುಮೆಗಳು ಸೇರಿವೆ. ಬಹಳ ಕಡಿಮೆ ಸಾರತೆಯಲ್ಲಿ ಹೊಗೆಮಸಿಯು ಮೇಲ್ಮೈಗಳನ್ನು ಕಪ್ಪಾಗಿಸುವಲ್ಲಿ ಅಥವಾ ಕಣ ರಾಶಿಗಳನ್ನು ರಚಿಸುವಲ್ಲಿ ಸಮರ್ಥವಾಗಿದೆ, ಉದಾಹರಣೆಗೆ ವಾತಾಯನ ವ್ಯವಸ್ಥೆಗಳಿಂದಾದವು ಕಪ್ಪಾಗಿ ಕಾಣುತ್ತವೆ. ಹೊಗೆಮಸಿಯು ಗೋಡೆಗಳು ಹಾಗೂ ಛಾವಣಿಗಳು ಅಥವಾ ಗೋಡೆಗಳು ಮತ್ತು ನೆಲಹಾಸು ಕೂಡುವ ಸ್ಥಳದ ಬಣ್ಣ ಮಾಸುವಿಕೆಯ ಪ್ರಧಾನ ಕಾರಣವಾಗಿದೆ. ಹೊಗೆಮಸಿಯು ಸಾಮಾನ್ಯವಾಗಿ ಹಲಗೆಕಟ್ಟು ವಿದ್ಯುತ್ ತಾಪನ ಘಟಕಗಳ ಮೇಲಿನ ಗೊಡೆಗಳ ಬಣ್ಣ ಮಾಸುವಿಕೆಗೆ ಹೊಣೆಯಾಗಿರುತ್ತದೆ.
ಹೊಗೆಮಸಿ, ವಿಶೇಷವಾಗಿ ಡೀಸಲ್ ನಿಷ್ಕಾಸ ಮಾಲಿನ್ಯ ಗಾಳಿಯಲ್ಲಿನ ಒಟ್ಟು ಅಪಾಯಕಾರಿ ಮಾಲಿನ್ಯದ ಕಾಲುಭಾಗಕ್ಕಿಂತ ಹೆಚ್ಚಿನದಕ್ಕೆ ಕಾರಣವಾಗಿದೆ.
ಉಲ್ಲೇಖಗಳು
ವರ್ಗ:ಇಂಗಾಲದ ರೂಪಗಳು
ಲಿಂಡ್ಸೇ ಡೀ ಲೋಹಾನ್
ಲಿಂಡ್ಸೇ ಡೀ ಲೋಹಾನ್ (ಜುಲೈ 2, 1986 ರಲ್ಲಿ ಜನಿಸಿದ) ಅಮೇರಿಕದ ,ನಟಿ, ರೂಪಸುಂದರಿ, ಮತ್ತು ಪಾಪ್ ಗಾಯಕಿ. ಲೋಹನ್ ತನ್ನ ಪ್ರದರ್ಶನ ವ್ಯಾಪಾರವನ್ನು ಮಕ್ಕಳ ಫ್ಯಾಶನ್ ಮಾಡಲ್ ಆಗಿ ಚಿಕ್ಕ ವಯಸ್ಸಿನಿಂದಲೇ ಪ್ರಾರಂಭಿಸಿದರು. ತನ್ನ 11 ನೆಯ ವಯಸ್ಸಿನಲ್ಲಿ ಈ ಹುಡುಗಿ ದಿ ಪೇರೆಂಟ್ ಟ್ರ್ಯಾಪ್  ಚಿತ್ರದ ಡಿಸ್ನೇಯ 1998 ರ ಪುನರ್ನಿರ್ಮಾಣದ ಚಿತ್ರದಲ್ಲಿ ಮೊಟ್ಟಮೊದಲ ಬಾರಿಗೆ ಕಾಣಿಸಿಕೊಂಡಳು.
ಲೋಹನ್ 2003 ಮತ್ತು 2005ರ ಮಧ್ಯೆ ಚಿತ್ರ ತಾರೆಯ ಶ್ರೇಣಿಗೆ ಏರಿದಳು. ಫ್ರೀಕೀ ಫ್ರೈಡೇ, ಮೀನ್ ಗರ್ಲ್ಸ್ ಮತ್ತುHerbie: Fully Loaded. ಈ ಚಿತ್ರಗಳಲ್ಲಿ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಳು. ಆನಂತರ ಸ್ವತಂತ್ರವಾಗಿ ನಿರ್ಮಿಸಲಾದ ರಾಬರ್ಟ್ ಆಲ್ಟ್‌ಮನ್ಸ್ ಅವರ ಎಪ್ರೈರೀ ಹೋಮ್ ಕಂಪ್ಯಾನಿಯನ್  ಮತ್ತು ಬಾಬಿ ಚಿತ್ರಗಳಲ್ಲಿ ಕಾಣಿಸಿಕೊಂಡಳು. ಆಕೆಯ ಉದ್ಯೋಗದಲ್ಲಿ 2007 ರಲ್ಲಿ ಸ್ವಲ್ಪ ಮಟ್ಟಿಗೆ ಕುಂಠಿತವಾಯಿತು, ಕಾರಣ ಎರಡು ಡಿಯುಐ ಘಟನೆಗಳು ಹಾಗೂ ಪುನಶ್ಚೇತನ ಸೌಕರ್ಯಗಳಿಗೆ ನೀಡಿದ ಮೂರು ಭೇಟಿಗಳು ಚಲನಚಿತ್ರಗಳ ವ್ಯವಹಾರದಲ್ಲಿ ಅಡ್ಡಿಯಾದವು. ದೂರದರ್ಶನ ಧಾರಾವಾಹಿಗಳಲ್ಲಿ ಅತಿಥಿ ತಾರೆಯಾಗಿ ಕಾಣಿಸಿಕೊಂಡಿರುವುದು ಸಹ ಒಂದು ವಿಶೇಷ, ಅದು 2008 ರಲ್ಲಿ ಅಗ್ಲಿ ಬೆಟ್ಟಿ ಎಂಬ ಧಾರಾವಾಹಿ ಮತ್ತು 2009 ರಲ್ಲಿ ರಾಬರ್ಟ್ ರೋಡ್ರಿಗ್ಸ್ಅವರ ಮಚೆಟೆ.
ಲೋಹನ್ ತನ್ನ ಎರಡನೆಯ ಉದ್ಯೋಗವಾದ ಪಾಪ್ ಸಂಗೀತವನ್ನು 2004 ರಲ್ಲಿ ಪ್ರಾರಂಭಿಸಿದರು. ಇದು ಆಲ್ಬಮ್ ಸ್ಪೀಕ್ ನಿಂದ ಪ್ರಾರಂಭವಾಯಿತು, ಇದರ ನಂತರ 2005 ರಲ್ಲಿ ಲಿಟ್ಲ್ ಮೋರ್ ಪರ್ಸೊನಲ್ (ಆರ್‌ಎಡಬ್ಲ್ಯೂ)  ಎಂಬುದು. ಈಕೆ ಪಾಪಾರಜ್ಜಿ ಛಾಯಾಗ್ರಾಹಕರಿಗೆ ಅಚ್ಚುಮೆಚ್ಚಿನ ಗಾಯಕಿಯಾದುದಲ್ಲದೆ ಆಕೆಯ ವೈಯಕ್ತಿಕ ಜೀವನ ಕೀರ್ತಿ ತಂದುದಲ್ಲದೆ ಸಣ್ಣ ಸುದ್ದಿ ಪತ್ರಿಕೆಗಳಿಗೆ ಉತ್ತಮ ಗ್ರಾಸವನ್ನು ನೀಡಿದವು.
ಪ್ರಾರಂಭಿಕ ಯಶಸ್ಸು
ಲೋಹಾನ್ ತಮ್ಮ ವೃತ್ತಿ ಜೀವನವನ್ನು ಮೂರನೆಯ ವಯಸ್ಸಿನಲ್ಲಿ ಫೋರ್ಡ್ ಮಾಡಲ್ಸ್ ಅವರೊಂದಿಗೆ ಒಬ್ಬ ಬಾಲಿಕಾ ರೂಪದರ್ಶಿಯಾಗಿ ನಟಿಸಲು ಕರಾರು ಮಾಡಿಕೊಂಡರು. ಆಕೆ ಕಾಲ್ವಿನ್ ಕ್ಲೀನ್ ಮತ್ತು ಅಬರ್ ಕ್ರಾಂಬಿ ಕಿಡ್ಸ್ ಅವರಿಗಾಗಿ 60 ಕ್ಕೂ ಹೆಚ್ಚಿನ ದೂರದರ್ಶನ ವಾಣಿಜ್ಯ ಪ್ರದರ್ಶನಗಳಲ್ಲಿ ಫ್ಯಾಶನ್ ರೂಪದರ್ಶಿಯಾಗಿ ಕಾಣಿಸಿಕೊಂಡರು. ಅವರು ಕೆಲಸ ನಿರ್ವಹಿಸಿದ ವಾಣಿಜ್ಯ ಕಂಪನಿಗಳೆಂದರೆ ಪಿಜ್ಜಾ ಹಟ್, ವೆಂಡೀಸ್ ಹಾಗೂ ಬಿಲ್ ಕೋಸ್‌ಬಿ ಅಲ್ಲದೆ ಜೆಲ್ - ಓ ಸ್ಪಾಟ್. ಆಕೆಗೆ 10 ವರ್ಷ ವಯಸ್ಸಾಗುವ ವೇಳೆಗೆ ಅನದರ್‌ ವರ್ಲ್ಡ್ ಸೋಪ್ ಅಪೇರಾದಲ್ಲಿ ಅಲೆಗ್ಸಾಂಡ್ರಾ "ಅಲ್ಲಿ " ಫೌಲರ್ ಪಾತ್ರ ದೊರೆಯಿತು. ಇದನ್ನು ಕುರಿತು ಸೋಪ್ ಅಪೆರಾ ಪತ್ರಿಕೆ ಬರೆಯುತ್ತಾ ಆಕೆಯನ್ನು ಒಬ್ಬ ಪ್ರಖ್ಯಾತ ಪ್ರದರ್ಶನ ಕಲಾವಿದೆಯೆಂದು ಹೊಗಳಿತು.
ಈ ಪಾತ್ರದಲ್ಲಿ ಒಂದು ವರ್ಷದವರೆಗೆ ನಟಿಸಿದ ಅವರು 1998 ರಲ್ಲಿ ಡಿಸ್ನೀಯವರ ಕೌಟುಂಬಿಕ ಕಾಮಿಡಿಯಲ್ಲಿ ಪಾತ್ರವಹಿಸುವ ಸಲುವಾಗಿ ಅದನ್ನು ತ್ಯಜಿಸಿದರು. ಈಗಾಗಲೇ ನಿರ್ಮಾಣವಾಗಿದ್ದ ದಿ ಪೇರೆಂಟ್ ಟ್ರ್ಯಾಪ್ ಎಂಬ ಈ ಚಲನಚಿತ್ರ 1961 ರಲ್ಲಿ ಪುನರ್ ನಿರ್ಮಾಣವಾಗಿತ್ತು. ಲೋಹನ್ ಅಗಲಿದ ಸಹೋದರಿಯರ ದ್ವಿಪಾತ್ರಗಳನ್ನು ಇದರಲ್ಲಿ ನಟಿಸಲು ಅವಕಾಶವಾಯಿತು. ಈ ಇಬ್ಬರು ಸಹೋದರಿಯರು ಅವರ ವಿವಾಹ ವಿಚ್ಛೇದನಗೊಂಡ ತಂದೆ ತಾಯಂದಿರನ್ನು ಒಗ್ಗೂಡಿಸಲು ವಿಶೇಷ ಪ್ರಯತ್ನ ಮಾಡುವಂತಹ ಪಾತ್ರಗಳಾಗಿದ್ದವು. ಈ ಪಾತ್ರಗಳನ್ನು ಡೆನ್ನಿಸ್ ಕ್ವೆಯಿದ್ ಮತ್ತು ನತಾಶ ರಿಚರ್ಡ್‌ಸನ್ ಅವರು ಮಾಡಿದ್ದರು. ಈ ಚಿತ್ರ, ಟ್ರ್ಯಾಪ್ 92 ಮಿಲಿಯನ್ ಯುಎಸ್ ಡಾಲರ್‌ಗಳನ್ನು ಚಿತ್ರದ ನಿರ್ಮಾಪಕರಿಗೆ ಸಂಪಾದನೆ ಮಾಡಿಕೊಟ್ಟಿತ್ತು. ಚಿತ್ರ ವಿಮರ್ಶಕ ಕೆನ್ನೆತ್ ಟೂರನ್ ಲೋಹಾನ್ ಅವರ ಪಾತ್ರವನ್ನು ಬಹುವಾಗಿ ಮೆಚ್ಚಿ, ಆಕೆ ಈ ಚಿತ್ರದ "ಹೃದಯ ಭಾಗವೆಂದೂ ಮೂಲಕೃತಿಯಲ್ಲಿಯ ಹೈಲೇ ಮಿಲ್ಸ್ ನಷ್ಟೇ ಪ್ರಾಮುಖ್ಯತೆಯನ್ನು ನೀಡಿದ್ದಾರಲ್ಲದೆ ತನ್ನ ಹಿಂದಿನವರಿಂದಲೂ ವಿಶಿಷ್ಟವಾದ ಎರಡು ಪಾತ್ರಗಳನ್ನು ನಿರ್ವಹಿಸುವಲ್ಲಿ ಆಕೆಯ ಪಾತ್ರ ಬಹಳ ಪ್ರಮುಖವಾಗಿದೆಯೆಂದು ಕೊಂಡಾಡಿದ್ದಾರೆ". ಈ ವಿಶಿಷ್ಟವಾದ ಚಿತ್ರವು ಲೋಹಾನ್ ಅವರಿಗೆ ಮಕ್ಕಳಿಗಾಗಿ ನೀಡಲಾಗುವ ಯಂಗ್ ಆರ್ಟಿಸ್ಟ್ ಬಹುಮಾನಗಳನ್ನು ಗಳಿಸಿಕೊಟ್ಟಿತು.
ಕಿರುಧಾರಾವಾಹಿ ಬೆಟ್ಟೆ (2000) ಚಿತ್ರದಲ್ಲಿ ಲೋಹಾನ್ ಬೆಟ್ಟಿ ಮಿಡ್ಲರ್‌ನ ಮಗಳ ಪಾತ್ರವನ್ನು ಪೈಲಾಟ್ ಭಾಗದಲ್ಲಿ ನಿರ್ವಹಿಸಿದ್ದಾರೆ. ಆ ಸಮಯದಲ್ಲಿ 14 ವರ್ಷದ ಬಾಲಕಿಯಾಗಿದ್ದು ಆ ಚಿತ್ರದ ನಿರ್ಮಾಣದ ಸ್ಥಳ ನ್ಯೂಯಾರ್ಕ್ ನಿಂದ ಲಾಸ್ ಏಂಜಲೀಸ್‌ಗೆ ಬದಲಾವಣೆಯಾದಾಗ ಅದನ್ನು ಬಿಡಬೇಕಾಯಿತು. ಎರಡು ಡಿಸ್ನೇ ದೂರದರ್ಶನ ಚಿತ್ರಗಳಲ್ಲಿ ಅವರು ನಟಿಸಿದರು. ಆ ಚಿತ್ರಗಳು ಎಂದರೆ ಟೈರಾ ಬ್ಯಾಕ್ಸ್ (2000) ಲೈಫ್‌ಸೈಜ್  ಮತ್ತು 2002 ರಲ್ಲಿ ಗೆಟ್‌‌ ಎ ಕ್ಯ್ಲೂ.
ಪ್ರಸಿದ್ದಿಯತ್ತ - ಬೆಳವಣಿಗೆ
ಲೋಹಾನ್ ಮತ್ತೊಂದು ಡಿಸ್ನೇ ಪುನನಿರ್ಮಿತ ಚಿತ್ರದಲ್ಲಿ (2003) ಮುಖ್ಯಪಾತ್ರದಲ್ಲಿ ನಟಿಸಿದರು. ಇದು ಕೌಟುಂಬಿಕ ಕಾಮಿಡಿ ಚಿತ್ರ, ಫ್ರೀಕೀ ಫ್ರೈಡೇ ಎಂಬ ಚಿತ್ರದಲ್ಲಿ ಜಾಮೀ ಲೀ ಕರ್ಟಿಸ್ ಜತೆಯಲ್ಲಿರುವ ಪಾತ್ರ. ಲೋಹಾನ್ ಅವರ ಆಸಕ್ತಿಯಂತೆ ಆಕೆಯ ಪಾತ್ರವನ್ನು ಗೋಥ್ ಸ್ರ್ಟೈಲಿನಿಂದ ಸುಲಭವಾಗಿ ಅರ್ಥೈಸುವ ರೀತಿಯಲ್ಲಿ ಬದಲಾವಣೆ ಮಾಡಿ ಬರೆಯಲಾಯಿತು. ಈ ವಿಷಯವನ್ನು ಕುರಿತು ವಿಮರ್ಶಕ ರೋಜರ್ ಎಬರ್ಟ್ ಅವರು ಬರೆಯುತ್ತಾರೆ, ಲೋಹಾನ್ ಜೋಡಿ ಫಾಸ್ಟರ್ ಅವರಿಗಿರುವಂತಹ ಗಾಂಭೀರ್ಯವಿದೆ ಅದು ಅತೀವವಾಗಿ ಕೇಂದ್ರೀಕರಿಸುವಂತಹ ಶಕ್ತಿ ಪಡೆದಿದ್ದು ಒಬ್ಬ ಯುವತಿಯ ವಯಸ್ಸಿಗೆ ಮೀರುವಂತಹ ಗುಣವನ್ನು ಪಡೆದಿದ್ದಾರೆ". ಫ್ರೈಡೇ ಲೋಹಾನ್  ಅವರಿಗೆ ಅಮೋಘವಾದ ನಟನಾ ಕೌಶಲ್ಯಕ್ಕಾಗಿ ನೀಡುವ ಮುಖ್ಯವಾದ ಒಂದು ಬಹುಮಾನವನ್ನು 2004 ಎಮ್.ಟಿ.ವಿ ಮೂವೀ ಅವಾರ್ಡ್ಸ್‌ನಲ್ಲಿ ತಂದುಕೊಟ್ಟಿತು. ಇದು ಆಕೆಗೆ 2009 ರಲ್ಲಿ ಅತ್ಯಂತ ಹೆಚ್ಚಿನ ವಾಣಿಜ್ಯ ಹಾಗೂ ವಿಮರ್ಶಾತ್ಮಕ ಚಿತ್ರದ ಯಶಸ್ಸು. ಇದು ಜಗತ್ತಿನಾದ್ಯಂತ 16 ಮಿಲಿಯನ್ ಯು.ಎಸ್.ಡಾಲರ್‌ಗಳನ್ನು ಗಳಿಸಿಕೊಟ್ಟಿತಲ್ಲದೆ ರಾಟನ್ ಟೊಮಾಟೋಸ್ ೮೮% ರಷ್ಟು ತಾಜಾ ರೇಟಿಂಗ್ ಪಡೆಯಿತು.
ಸ್ವತಂತ್ರ ಚಿತ್ರಗಳು
ಜಸ್ಟ್ ಮೈ ಲಕ್ ಆದ ನಂತರ ಲೋಹಾನ್ ಪರಿಪಕ್ವಗೊಂಡ ಸ್ವತಂತ್ರವಾದ ಚಿತ್ರಗಳಲ್ಲಿ ಸಣ್ಣ ಪಾತ್ರಗಳತ್ತ ಹೆಚ್ಚು ಗಮನ ನೀಡಿದರು. ರಾಬರ್ಟ್ ಆಲ್ಟ್ ಮನ್ ಅವರ ಸಮಗ್ರ ಕಾಮಿಡಿ'' ಎ ಪ್ರೈರಿ ಹೋಮ್ ಕಂಪ್ಯಾನಿಯನ್, ಸಣ್ಣ ಪ್ರಮಾಣದಲ್ಲಿ ಜೂನ್ 2006ರಲ್ಲಿ ಸೀಮಿತದಲ್ಲಿ ಬಿಡುಗಡೆಯಾಯಿತು. ಅದರಲ್ಲಿ ಲೋಹಾನ್ ಮೆರೆಲ್ ಸ್ಟ್ರೀಪ್ ಮತ್ತು ಲೈಲೆ ಟಾಮ್ಲಿನ್'', ಅವರ ಸಂಗಡ ಪಾತ್ರವಹಿಸಿದರು. ಪೀಟರ್ ಟ್ರಾವೆಲ್ಸ್ ಅವರು ಈ ಚಿತ್ರದ ಬಗೆಗೆ ಬರೆಯುತ್ತಾ “ಲೋಹಾನ್ ಅವರು 'ಫ್ರಾಂಕೀ ಅಂಡ್ ಜಾನೀ' ರೂಪವನ್ನು ಸಂದರ್ಭಕ್ಕೆ ತಕ್ಕಂತೆ ಎತ್ತಿ ಹಿಡಿದ್ದಾರೆ’’ ಎಂದು ಹೇಳಿದ್ದಾರೆ. ಸಹಪಾತ್ರಧಾರಿ ಸ್ಟ್ರೀಪ್ ಅವರು ಲೋಹಾನ್ ಅವರ ನಟನೆಯ ಬಗೆಗೆ ಹೇಳುತ್ತಾ, "ಕೆಲವು ರೂಪವನ್ನು ಅವರು ಕರಗತ ಮಾಡಿಕೊಂಡಿದ್ದಾರೆ" ಮತ್ತು "ಕ್ಯಾಮೆರಾದ ಎದುರಿನಲ್ಲಿ ಆಕೆಯು ಜೀವಂತವಾಗಿ ಕಾಣಿಸಿಕೊಂಡಿದ್ದಾಳೆ ” ಎಂದು ಅಭಿಪ್ರಾಯವನ್ನು ವ್ಯಕ್ತಪಡಿಸಿದ್ದಾರೆ. ದಿ ಎಮಿಲಿಯೇ ಎಸ್ಟೆವೆಜ್ /0} ಡ್ರಾಮಾ [[ಬಾಬ್ಬಿ ]] ಥಿಯೇಟರುಗಳಲ್ಲಿ ನವೆಂಬರ್ 2006 ರಲ್ಲಿ ಬಿಡುಗಡೆಯಾಯಿತು. ಈ ಚಿತ್ರದಲ್ಲಿ ಲೋಹಾನ್ ವಹಿಸುವ ಪಾತ್ರಗಳ ಬಗೆಗೆ ಅನುಕೂಲಕರವಾದ ವಿಮರ್ಶೆ, ಅದರಲ್ಲಿಯೂ ವಿಶೇಷವಾಗಿ ಶಾರೋನ್ ಸ್ಟೋನ್ಗೆ ವಿರುದ್ಧವಾಗಿ ನಟಿಸಿರುವ ಒಂದು ದೃಶ್ಯವನ್ನು ಕುರಿತು ಹೊರಬಂದಿತು. ಬಾಬಿ  ಸಮಗ್ರ ಪಾತ್ರದ ಭಾಗವಾಗಿ ಲೋಹಾನ್ ಅವರನ್ನು ಸ್ಕ್ರೀನ್ ಆಕ್ಟರ್ಸ್ ಗಿಲ್ಡ್ ಪುರಸ್ಕಾರಕ್ಕೆ ನಾಮನಿರ್ದೇಶನ ಮಾಡಲಾಯಿತು, ಮತ್ತು ಒಂದು ಬಹುಮಾನ ಹಾಲಿವುಡ್ ಫಿಲ್ಮೋತ್ಸವದಲ್ಲಿ ಸಮಗ್ರ ಅಭಿನಯಕ್ಕಾಗಿ ಆಕೆ ಒಂದು ಬಹುಮಾನವನ್ನು ಸಹ ಪಡೆದಳು ಅಲ್ಲದೆ ಅದೇ ಸಂದರ್ಭದಲ್ಲಿ ಬ್ರೇಕ್ ಔಟ್ ಅವಾರ್ಡ್‌ ಅನ್ನು 2006 ರಲ್ಲಿ ಪಡೆದಳು.  ಆನಂತರ ಆಕೆ ಚಾಪ್ಟರ್ 27  ರಲ್ಲಿ ಜ್ಹಾನ್ ಲೆನಾನ್ ಅವರ ಫ್ಯಾನ್ ಆದಳು. ಮಾರ್ಕ್ ಡೇವಿಡ್ ಚಾಪ್ ಮನ್ (ಜಾರೆದ್ ಲೆಟೋ) ಗಾಯಕನನ್ನು ಕೊಲೆ ಮಾಡಿದ ದಿನದಂದು ನಡೆಯಿತು. ಚಿತ್ರೀಕರಣ 2006ರಲ್ಲಿ ಮುಗಿಯಿತು. ಆದರೆ ಯು.ಎಸ್.ನಲ್ಲಿ ಅದು ಬಿಡುಗಡೆಯಾಗಬೇಕಾದಾಗ ಹಂಚಿಕೆಯು ಸಿಗುವಲ್ಲಿ ಸಮಸ್ಯೆ ತಲೆದೋರಿತು. ಆನಂತರ 2008 ಮಾರ್ಚ್ ತಿಂಗಳಲ್ಲಿ ಪರಿಮಿತ ಪ್ರಮಾಣದಲ್ಲಿ ಅದು ಬಿಡುಗಡೆಯಾಯಿತು. 2007 ರ ಮೇ ತಿಂಗಳಲ್ಲಿ ಲೋಹಾನ್ ನಟಿಸಿರುವ ನಾಟಕ ಜಾರ್ಜಿಯಾ ರೂಲ್ , ಬಿಡುಗಡೆಯಾಯಿತು. ಅದರಲ್ಲಿ ಲೋಹಾನ್ ಫೆಲಿಸಿಟಿ ಹಫ್‌ಮನ್ ಮತ್ತು ಜೇನ್ ಫೋಂಡಾ ಅವರೊಂದಿಗೆ ನಟಿಸಿದ್ದಾಳೆ. ಓವೆನ್ ಗ್ಲೀಬರ್‌ಮನ್ ಅವರು ಇದರ ಬಗೆಗೆ ಬರೆಯುತ್ತಾ, “ಅಹಂಭಾವದ ರಾಜಕುಮಾರಿಯ ಸೇಡನ್ನು ತೀರಿಸಿಕೊಳ್ಳುವ ಪಾತ್ರದ ನಿಜರೂಪದಲ್ಲಿ ಮೆಚ್ಚಿಕೆಯಾಗಿದ್ದಾಳೆ” ಎಂದಿದ್ದಾರೆ. 2006ರಲ್ಲಿ ಚಿತ್ರೀಕರಣ ನಡೆಯುವಾಗ ಲೋಹಾನ್ ಆಸ್ಪತ್ರೆಗೆ ದಾಖಲಾದಳು. ಆಕೆಯ ಪ್ರತಿನಿಧಿ ಹೇಳಿದರು, “ಆಕೆ ಹೆಚ್ಚು ಉಷ್ಣತೆಯಿಂದ ಹಾಗೂ ಡಿಹೈಡ್ರೇಶನ್ ನಿಂದ ಬಳಲುತ್ತಿದ್ದಾರೆ” ಸ್ಟುಡಿಯೋ ಕಾರ್ಯನಿರ್ವಾಹಕ ಜೇಮ್ಸ್ ಜಿ.ರಾಬಿನ್ ಸನ್ ಅವರು ಬರೆದ ಒಂದು ಪತ್ರವನ್ನು ಬಹಿರಂಗ ಪಡಿಸುತ್ತಾ ಹೇಳಿರುವುದು ಹೀಗೆ "ಬೇಜವಾಬ್ದಾರಿ ಹಾಗೂ ವೃತ್ತಿನಿರತವಲ್ಲದ" ರೀತಿಯಲ್ಲಿ ಸೆಟ್‌ಗೆ ಅನೇಕ ಬಾರಿ ತಡವಾಗಿ ಬರುವುದು ಹಾಗೂ ಗೈರುಹಾಜರಾಗುವುದು ಇದು ಏಕಾಯಿತೆಂದು ನಮಗೆ ತಿಳಿದಿದೆ. ಆದಕ್ಕೆ ಕಾರಣ ಇದೇ ರಾತ್ರಿ ಹೆಚ್ಚು ಪಾರ್ಟಿಗಳಿಗೆ ಹೋಗುವುದು. ಅದರಿಂದಾಗಿ ತೀವ್ರವಾದ 'ಬಳಲಿಕೆಯುಂಟಾಗಿದೆ'. ಸಹನಟ ಫೋಂಡಾ “ಸೆಟ್‌ ಮೇಲೆ ಬಂದಾಗ ಮಾತ್ರ ಆಕೆ ಯಾವಾಗಲೂ ದೊಡ್ಡವಳೇ ಆಗಿರುತ್ತಾಳೆ” ಎಂದು ತಮ್ಮ ಅಭಿಪ್ರಾಯವನ್ನು ತಿಳಿಸಿದ್ದಾರೆ.
ವೃತ್ತಿಯಲ್ಲಿ ಅಡೆತಡೆಗಳು
ಲೋಹಾನ್ ಅಪೆಂಡಿಕ್ಸ್ ಶಸ್ತ್ರಚಿಕಿತ್ಸೆಗೊಳಗಾದಾಗ 2007ಜನವರಿಯ ಪ್ರಾರಂಭದಲ್ಲಿ ಐನೋ ಹೂ ಕಿಲ್ಡ್ ಮಿ ಚಿತ್ರದ ತಯಾರಿಕೆಯನ್ನು ತಾತ್ಕಾಲಿಕವಾಗಿ ನಿಲ್ಲಿಸಲಾಯಿತು. ಆನಂತರ ಆ ತಿಂಗಳಿನ ಕೊನೆಯಲ್ಲಿ ಆಕೆ ಒಂದು ಡ್ರಗ್ ಪುನಶ್ಚೇತನ ಚಿಕಿತ್ಸಾಲಯದಲ್ಲಿ ಪ್ರವೇಶಿಸಿದಳು. ರಾತ್ರಿಯವರೆಗೂ ಚಿತ್ರೀಕರಣದಲ್ಲಿ ಪಾಲ್ಗೊಂಡು ಆನಂತರ ಚಿಕಿತ್ಸಾಲಯಕ್ಕೆ ಮರಳುವುದರ ಮೂಲಕ ಚಿತ್ರದ ನಿರ್ಮಾಣದಲ್ಲಿ ಸಹಕರಿಸಿದಳು. ಇದಾದ ಸ್ವಲ್ಪ ದಿನಗಳಲ್ಲಿಯೇ ಲೋಹಾನ್ ಆಸ್ಕರ್ ವೈಲ್ಡ್ ಅವರ ಕಥೆಯ ಆಧಾರಿತ ಎ ವುಮನ್ ಆಫ್ ನೋ ಇಂಪಾರ್‌ಟೆನ್ಸ್, ಎಂಬ ಚಿತ್ರದಿಂದ ವಿರಮಿಸಿದಳು. ಆಕೆಯ ಪ್ರಚಾರಕ ಹೇಳುವ ಪ್ರಕಾರ ಲೋಹಾನ್ “ಆರೋಗ್ಯದ ಸುಧಾರಣೆಗಾಗಿ ಗಮನ ನೀಡಬೇಕಾಗಿದೆ”. ಏಪ್ರಿಲ್ 2007ರಲ್ಲಿ ದಿ ಎಡ್ಜ್ ಆಫ್ ಲೌವ್  ಚಿತ್ರದಲ್ಲಿ ಆಕೆಗೆ ನೀಡಿದ್ದ ಪಾತ್ರಕ್ಕೆ ಬೇರೆ ಏರ್ಪಾಡು ಮಾಡಲಾಯಿತು. ಇದು ಇನ್ನೇನು ಚಿತ್ರದ ಚಿತ್ರೀಕರಣ ಪ್ರಾರಂಭವಾಗಬೇಕಾದ ಸಮಯವಾಗಿತ್ತು. ಇದಕ್ಕೆ ಅದರ ನಿರ್ದೇಶಕರು “ಇನ್‌ಷೂರೆನ್ಸ್ ಕಾರಣ"ವನ್ನು ನೀಡಿದರು. ಆದರೆ ಲೋಹಾನ್ ಅದಕ್ಕೆ ನಂತರ ಕಾರಣವನ್ನು ಹೇಳುತ್ತಾ, “ಆಗ ಕಷ್ಟದ ಸಮಯವಾಗಿತ್ತು” ಎಂದಿದ್ದಾರೆ.  ಲೋಹಾನ್ ಅವರು ನಂತರ ಪೂರ್ ಥಿಂಗ್ಸ್  ಕಾದಂಬರಿಯ ಅಳವಡಿಕೆಯ ಚಿತ್ರದಲ್ಲಿ ನಟಿಸಿದರು. ಮೇ 26 ರಂದು ತಯಾರಿಕೆಯನ್ನು ಪ್ರಾರಂಭಿಸುವ ಮೊದಲು, ಡಿಯುಐ ಆರೋಪದ ಮೇಲೆ ಅವರನ್ನು ಬಂಧಿಸಲಾಯಿತು ಆನಂತರ ಅವರು ಪುನಶ್ಚೇತನಕ್ಕೆ ಪ್ರವೇಶಿಸಿದರು. ಚಿತ್ರ ತಯಾರಕರು ಪ್ರಾರಂಭದಲ್ಲಿ ಬೆಂಬಲವನ್ನು ಸೂಚಿಸಿದರು ಮತ್ತು ಚಿತ್ರ ತಯಾರಿಕೆಯನ್ನು ಸ್ಥಗಿತಗೊಳಿಸಿದರು.   ಜುಲೈ 24 ರಂದು ಮತ್ತೆ ಚಿತ್ರೀಕರಣವು ಪ್ರಾರಂಭಗೊಳ್ಳುವ ಮೂರು ವಾರಗಳ ಮೊದಲು ಲೋಹಾನ್ ಅವರನ್ನು ಎರಡನೇ ಡಿಯುಐಗೆ ಬಂಧಿಸಲಾಯಿತು ಹಾಗೂ ಇನ್ನೊಂದು ಬಾರಿ ಪುನಶ್ಚೇತನಕ್ಕೆ ತೆರಳಿದರು. ಅಂತಿಮವಾಗಿ ಅವರು ಯೋಜನೆಯಿಂದ ಹೊರಗೆ ಉಳಿದರು.
ಜುಲೈ 24, 2007 ನ ಎರಡನೇ ಬಂಧನದ ಹಿನ್ನೆಲೆಯಲ್ಲಿ, ಅವರು ಕಡಿಮೆ ಬಜೆಟ್‌ನ ರೋಮಾಂಚಕ-ರಹಸ್ಯವಾದ ಚಿತ್ರ ಐ ನೋ ಹೂ ಕಿಲ್ಲಡ್ ಮಿ ಯಲ್ಲಿ ಸ್ಟ್ರಿಪ್ಪರ್‌ ಆಗಿ ವಿಭಿನ್ನ ಪಾತ್ರದಲ್ಲಿ ಪಾತ್ರವಹಿಸಿರುವ ಇವರು ಅದನ್ನು ಪ್ರಚಲಿತಗೊಳಿಸಲು ದಿ ಟುನೈಟ್ ಶೋ ವಿಥ್ ಜೈ ಲಿನೊ ದಲ್ಲಿನ ಪಾತ್ರವನ್ನು ಹಿಂತೆಗೆದುಕೊಂಡರು. ಚಿತ್ರವು "ಆನ್ ಅಬ್ಯಸ್‌ಮಲ್ $3.5 ಮಿಲಿಯನ್" ಎಂದು ಕರೆಯಲಾಗುವ ಎಂಟರ್‌ಟೈನ್ಮೆಂಟ್ ವೀಕ್ಲಿ ಯಲ್ಲಿ ಪ್ರದರ್ಶನಕಂಡಿತು. ಇದಕ್ಕಾಗಿ ಲೋಹಾನ್‌ಗೆ ಅತ್ಯಂತ ಕೆಟ್ಟ ನಟಿಗಾಗಿ ಎರಡು ಗೋಲ್ಡನ್ ರಾಸ್ಪೆಬರಿ ಅವಾರ್ಡ್‌ಗಳು ಲಭಿಸಿವೆ. ಇವರು ಮೊದಲು ಮತ್ತು ಎರಡನೆಯದಾಗಿ ಅವರೊಂದಿಗೆ ಸ್ಪರ್ಧಿಸುತ್ತಾ ಬಂದರು.
ಅವರು ಸಮಚಿತ್ತದವರು ಮತ್ತು ನಂಬಲರ್ಹರು ಎಂದು ಸಾಬೀತು ಪಡಿಸುವವರೆಗೆ ಲೋಹಾನ್ ಅವರಿಗೆ ಕೆಲಸ ದೊರಕುವುದು ಕಷ್ಟಕರ ಎಂದು ಹಾಲಿವುಡ್‌ನ ಅಧಿಕಾರಿಗಳು ಮತ್ತು ಉದ್ಯಮದಲ್ಲಿರುವವರು ಟೀಕಿಸಿದರು. ಯಾವುದೇ ಸಿನಿಮಾ ತಯಾರಿಕೆಯ ಗಂಭೀರ ಭಾಗವಾದ ವಿಮೆಯೊಂದಿಗೆ ಸಂಭವನೀಯ ತೊಂದರೆಗಳನ್ನು ಅವರು ತಿಳಿಸಿದರು. ಜಾರ್ಜಿಯಾ ರೂಲ್‌ ನ ಬಗ್ಗೆ ಲೋಹಾನ್ ಅವರ ಕೆಲಸವನ್ನು ಈ ಮೊದಲು ಟೀಕಿಸಿದ್ದ ಚಿತ್ರ ತಯಾರಕ ರಾಬಿನ್‌ಸನ್ ಅವರು ಇದೀಗ ಅವರು ಸೂಕ್ತ ವೈದ್ಯಕೀಯ ಕಾಳಜಿ ಪಡೆದಲ್ಲಿ ಅವರೊಂದಿಗೆ ಮತ್ತೆ ಕೆಲಸ ಮಾಡಲು ತಾನು ತಯಾರಿರುವುದಾಗಿ ಹೇಳಿದರು ಮತ್ತು ಅವರನ್ನು "ಇಂದು ಚಲನಚಿತ್ರ ವ್ಯವಹಾರದಲ್ಲಿ ಹೆಚ್ಚು ಪ್ರತಿಭೆಯುಳ್ಳ ಯುವ ಮಹಿಳೆ ಅವರು" ಎಂದು ವರ್ಣಿಸಿದರು.
ಮುಂದುವರಿದ ವೃತ್ತಿಜೀವನ
ಲೋಹಾನ್ ಅವರು ರೋಬರ್ಟ್ ರೋಡ್ರಿಗ್ಯೂಜ್‌ನ 2010 ಚಿತ್ರ ಮಚೇಟಿ ಯಲ್ಲಿ ಗೋಚರಿಸಲಿದ್ದಾರೆ, ಇದನ್ನು 2009 ಇವರು 2009 ರ ಆಗಸ್ಟ್ ಮತ್ತು ಸೆಪ್ಟೆಂಬರ್‌ನಲ್ಲಿ ಚಿತ್ರೀಕರಿಸಿದರು. ಮೇ 2009 ರಲ್ಲಿ ಲೋಹಾನ್ ಅವರು 2010 ರಲ್ಲಿ ಬಿಡುಗಡೆಗಾಗಿ ಯೋಜಿಸಲಾದ ಮುಂಬರುವ ಚಿತ್ರ ದಿ ಅದರ್ ಸೈಡ್‌ ನಲ್ಲಿ ಮುಖ್ಯ ಪಾತ್ರವಹಿಸಲಿದ್ದಾರೆ ಎಂದು ಪ್ರಕಟಿಸಲಾಗಿತ್ತು. 2007 ರಿಂದ ಡೇರ್ ಟು ಲೌ ಮಿ ಚಿತ್ರದಲ್ಲಿ ಗೋಚರಿಸುವಂತೆ ತಿಳಿಸಲಾಗಿತ್ತು.
ಸಂಗೀತದ ವೃತ್ತಿ ಜೀವನ
thumb|right|2002 ರಲ್ಲಿ ಲೋಹಾನ್ ಆನ್-ಮಾರ್ಗರೆಟ್ ಮತ್ತು ಮೆರ್ಲಿನ್ ಮನ್ರೋರಂತೆ ನಟಿ, ಗಾಯಕಿ ಮತ್ತು ನೃತ್ಯಗಾರ್ತಿ ಎಂದು ಮೂರು ಬಗೆಯಲ್ಲಿ ಸಾಧಿಸಬೇಕೆಂದು ಗುರಿ ಹೊಂದಿದ್ದ ಲೋಹಾನ್ ಅವರು ತಮ್ಮ ಚಿತ್ರಗಳ ಮೂಲಕ ತಮ್ಮ ಹಾಡುಗಾರಿಕೆಯ ಪ್ರತಿಭೆಯನ್ನು ತೋರಿಸಲು ಪ್ರಾರಂಭಿಸಿದರು. ಫ್ರೀಕಿ ಫ್ರೈಡೆ ಸೌಂಡ್‌ಟ್ರ್ಯಾಕ್‌ಗಾಗಿ ಇವರು ಮುಕ್ತಾಯ ಥೀಮ್ "ಅಲ್ಟಿಮೇಟ್" ಅನ್ನು ಹಾಡಿದರು ಕನ್ಫೆಶನ್ಸ್ ಆಫ್ ಎ ಟೀನೇಜ್ ಡ್ರಾಮಾ ಕ್ವೀನ್‌ ಸೌಂಡ್‌ಟ್ರ್ಯಾಕ್‌ಗಾಗಿ ಇವರು ನಾಲ್ಕು ಹಾಡುಗಳನ್ನು ಸಹ ದಾಖಲಿಸಿದರು. ತಯಾರಕ ಎಮಿಲಿಯೊ ಎಸ್ಟೀಫನ್, ಜೆಆರ್. ಅವರು 2002ರಲ್ಲಿ ಐದು ಆಲ್ಬಂ ತಯಾರಿಕೆಗಾಗಿ ಲೋಹಾನ್ ಅವರ ಸಹಿ ಪಡೆದರು. ಎರಡು ವರ್ಷಗಳ ನಂತರ, ಲೋಹಾನ್ ಅವರು ಟೋಮಿ ಮೊಟೋಲಾ ಅವರ ನಾಯಕತ್ವದೊಂದಿಗಿನ ಕ್ಯಾಸಬ್ಲ್ಯಾಂಕಾ ರೆಕಾರ್ಡ್ಸ್‌ನೊಂದಿಗೆ ರೆಕಾರ್ಡಿಂಗ್ ಒಪ್ಪಂದಕ್ಕೆ ಸಹಿ ಹಾಕಿದರು.
ಇವರು ನಟಿಸಿದ ಆಲ್ಬಂ, ಸ್ಪೀಕ್‌ ಅನ್ನು 2004 ರಲ್ಲಿ ಬಿಡುಗಡೆ ಮಾಡಲಾಯಿತು ಇದು ಬಿಲ್‌ಬೋರ್ಡ್ 200ನಲ್ಲಿ ನಾಲ್ಕನೇ ಸ್ಥಾನವನ್ನು ಪಡೆದುಕೊಂಡಿತು. 2005 ರಲ್ಲಿ, ಇದನ್ನು ಪ್ಲ್ಯಾಟಿನಮ್ ಎಂದು ಪ್ರಮಾಣೀಕರಿಸಲಾಯಿತು. ಪ್ರಾಥಮಿಕವಾಗಿ ಪಾಪ್ ಆಲ್ಬಂ ಆಗಿದ್ದರೂ, ಸ್ಪೀಕ್ ಅನ್ನು "ರೂಮರ್ಸ್‌ನೊಂದಿಗೆ ಪರಿಚಯಿಸಲಾಯಿತು, ರೋಲಿಂಗ್ ಸ್ಟೋನ್‌ ನಿಂದ "ಒಂದು ಬ್ಯಾಸ್-ಹೆವಿ, ಆಂಗ್ರಿ ಕ್ಲಬ್ ಆಂಥಮ್" ಎಂದು ವಿವರಿಸಲಾಯಿತು. ಲೈಂಗಿಕವಾಗಿ ಸೂಚಿಸಲಾಗುವ ವೀಡಿಯೊವು ಎಂಟಿವಿಯ ಟೋಟಲ್ ರಿಕ್ವೆಸ್ಟ್ ಲೈವ್‌ ನಲ್ಲಿ ಮೊದಲ ಸ್ಥಾನವನ್ನು ಪಡೆದುಕೊಂಡಿತು ಮತ್ತು 2005 ರಲ್ಲಿ ಎಂಟಿವಿ ವೀಡಿಯೊ ಮ್ಯೂಸಿಕ್ ಅವಾರ್ಡ್ಸ್ ನಲ್ಲಿ ಉತ್ತಮ ಪಾಪ್ ವೀಡಿಯೊಗಾಗಿ ಪ್ರವೇಶಪಡೆದುಕೊಂಡಿತು. "ರೂಮರ್ಸ್" ಅಂತಿಮವಾಗಿ ಅಮೇರಿಕದಲ್ಲಿ ಗೋಲ್ಡ್ ಪ್ರಮಾಣಪತ್ರವನ್ನು ಪಡೆದುಕೊಂಡಿತು. ಲೋಹಾನ್ 2005 ರಲ್ಲಿನ ಹರ್ಬಿ: ಫುಲ್ಲೀ ಲೋಡೆಡ್  ಚಿತ್ರದಲ್ಲಿ ವೈಶಿಷ್ಟ್ಯಗೊಂಡ ಅವರ ಆಲ್ಬಂ ಎರಡನೇ ಸಿಂಗ್ "ಓವರ್" ಮತ್ತು ಮೂರನೇ ಸಿಂಗಲ್ "ಫಸ್ಟ್" ಅನ್ನು ಹೊರಹಾಕಿತ್ತು.
ಡಿಸೆಂಬರ್ 2005 ರಲ್ಲಿ, ಅವರ ಎರಡನೇ ಆಲ್ಬಂ ಎ ಲಿಟ್ಲ್ ಮೋರ್ ಪರ್ಸನಲ್ (ರಾ), ಬಿಲ್‌ಬೋರ್ಡ್ 200 ಚಾರ್ಟ್‌ನಲ್ಲಿ 20 ಸಂಖ್ಯೆಯನ್ನು ಪಡೆದುಕೊಂಡಿತು, ಆದರೆ ಆರು ವಾರಗಳ ಒಳಗಾಗಿ ಉನ್ನತ 100 ರ ಒಳಗೆ ಇರುವಂತೆ ಇಳಿಕೆ ಕಂಡಿತು. ಸ್ಲ್ಯಾಂಟ್ ವೃತ್ತಪತ್ರಿಕೆಯು ಇದನ್ನು "ರೂಪಿಸಲಾದ ... ಆದರೆ ಇಂತಹ ಎಲ್ಲ ಸ್ಥೂಲವಾದ ವಿಷಯಗಳಿಗೆ, ಮೂಳೆಗಳಿವೆ ಆದರೆ ಸಾಕಷ್ಟು ಮಾಂಸವಿಲ್ಲ" ಎಂದು ಟೀಕಿಸಿತ್ತು. ಜನವರು 18, 2006 ರಂದು ಆಲ್ಬಂ ಅನ್ನು ಗೋಲ್ಡ್ ಎಂದು ಪ್ರಮಾಣೀಕರಿಸಲಾಯಿತು. ಲೋಹಾನ್ ನಿರ್ದೇಶಿಸಿದ ಮತ್ತು ಅವರ ಸಹೋದರಿಯ ಆಲಿಯ ನಟನೆಯ ಪ್ರವೇಶವನ್ನು ತೋರಿಸುವ ಆಲ್ಬಂನ ಮೊದಲ ಸಿಂಗಲ್ ಸಂಗೀತ ವೀಡಿಯೊ "ಕನ್ಫೆಶನ್ಸ್ ಆಫ್ ಎ ಬ್ರೋಕನ್ ಹಾರ್ಟ್ (ಡಾಟರ್ ಟು ಫಾದರ್)" ಎಂಬುದು ಅವರ ತಂದೆಯ ಕೈಯಲ್ಲಿ ಅನುಭವಿಸಿದ ನೋವಿನ ನಟನೆ ಎಂದು ಲೋಹಾನ್ ಹೇಳುತ್ತಾರೆ. ಬಿಲ್‌ಬೋರ್ಡ್ ಹಾಟ್ 100 ರಲ್ಲಿ #57 ಸ್ಥಾನ ಪಡೆದುಕೊಂಡ ಇದು ಲೋಹಾನ್ ಅವರ ಮೊದಲ ಹಾಡು.
ಪಾಲ್ಗೊಳ್ಳುವಿಕೆಗಳು
2004 ರಲ್ಲಿ ತಮ್ಮ 17 ನೇ ವಯಸ್ಸಿನಲ್ಲಿ ಲೋಹಾನ್ ಅವರು ಎಂಟಿವಿ ಮೂವಿ ಅವಾರ್ಡ್ಸ್‌ನ ಯುವ ಹೋಸ್ಟ್ ಆದರು. ಮುಂದುವರಿದು ಮೀನ್ ಗರ್ಲ್ ಟಿನಾ ಫೇ ಅವರಿಂದ ರಚಿಸಲಾಗಿರುವುದು ಮತ್ತು, ಸ್ಯಾಟರ್ಡೆ ನೈಟ್ ಲೈವ್  ನ ಹಲವಾರು ಅಲ್ಯುಮಿನಿಯವರನ್ನು ಆಧರಿಸಿತ್ತು, ಲೋಹಾನ್ ಅವರು ವರ್ಲ್ಡ್ ಮ್ಯೂಸಿಕ್ ಅವರ್ಡ್ಸ್‌ ಅನ್ನು ಹೋಸ್ಟ್ ಮಾಡಿದಾಗ, ಅವರಿಗೆ 2004, 2005 ಮತ್ತು 2006 ರಲ್ಲಿನ ಮೂರು ಶೋಗಳನ್ನು ಹೋಸ್ಟ್ ಮಾಡುವಂತೆ ಹೇಳಲಾಗಿತ್ತು. ಆಗಸ್ಟ್ 2009 ರಲ್ಲಿ ಪ್ರಸಾರಗೊಂಡ ಯುಎಸ್ ಟಿವಿ ಸ್ಟೈಲ್ ಸ್ಪರ್ಧೆ ಪ್ರಾಜೆಕ್ಟ್ ರನ್‌ವೇ ಯ ಆರನೇ ಸೀಜನ್ ಪ್ರದರ್ಶನ ಭಾಗದಲ್ಲಿ ಇವರು ಅತಿಥಿ ತೀರ್ಪುಗಾರರಾಗಿದ್ದರು. ಡಿಸೆಂಬರ್ 2009 ರಲ್ಲಿ, ಲೋಹಾನ್ ಅವರು ಬಿಬಿಸಿ ತ್ರೀಯಲ್ಲಿನ ಮಹಿಳೆ ಮತ್ತು ಮಕ್ಕಳ ಮಾರಾಟದ ಕುರಿತ ಡಾಕ್ಯುಮೆಂಟರಿಯಲ್ಲಿ ಕಾರ್ಯನಿರ್ವಹಿಸಲು ಭಾರತದಲ್ಲಿ ಒಂದು ವಾರ ಕಳೆದರು.
2005 ರಲ್ಲಿ, ಮ್ಯಾಟೆಲ್ ಬಿಡುಗಡೆ ಮಾಡಿದ ಮೈ ಸೀನ್ ಸೆಲಬ್ರಿಟಿ ಡಾಲ್ ಪಡೆದುಕೊಳ್ಳುವಲ್ಲಿ ಲೋಹಾನ್ ಮೊದಲಿಗರಾದರು. ಗೊಂಬೆಗಳ ಸರಣಿಗಳನ್ನು ಆಧಾರವಾಗಿರಿಸಿಕೊಂಡ ಆನಿಮೇಟ್ ಮಾಡಿದ ಡೈರೆಕ್ಟ್-ಟು-ಡಿವಿಡಿಯಲ್ಲಿ ಚಿತ್ರ ಮೈ ಸೀನ್ ಗೋಸ್ ಹಾಲಿವುಡ್‌ ನಲ್ಲಿ ಇವರು ತಮ್ಮ ಧ್ವನಿಯನ್ನು ನೀಡಿದ್ದಾರೆ. ಮೇ 2008 ರ ಎನ್*ಇ*ಆರ್*ಡಿ ಹಾಡು "ಎವ್ರಿವನ್ ನೋಸ್" ಗಾಗಿ ಡ್ರಗ್‌ನ ಥೀಮ್ ಹೊಂದಿರುವ ಸಂಗೀತ ವೀಡಿಯೊದಲ್ಲಿ ಲೋಹಾನ್ ಅವರು ಕಿರು ಚಿತ್ರ ಮಾಡಿದ್ದಾರೆ. ಏಪ್ರಿಲ್ 2009 ರಲ್ಲಿ, 0}ಸಮಂತಾ ರೊನ್ಸನ್‌ರೊಂದಿಗಿನ ಒಡಕುಂಟಾದ ಕಾರಣ ಲೋಹಾನ್ ಅವರು ಫನ್ನಿ ಆರ್ ಡೈ ಕಾಮಿಡಿ ವೆಬ್‌ಸೈಟ್‌ನಲ್ಲಿ ಒಂದು ಕಿರು ಹಾಸ್ಯದಲ್ಲಿ ಗೋಚರಿಸಿದರು.. ಸೆಲ್ಫ್-ಡೆಪ್ರಿಕೇಟಿಂಗ್ ವೀಡಿಯೊವು ಇಹಾರ್ಮೊನಿ ಎಂಬ ಡೇಟಿಂಗ್ ವೆಬ್‌ಸೈಟ್‌ನಲ್ಲಿನ ವೈಯಕ್ತಿಕ ಜಾಹೀರಾತುಗಳ ವಿಡಂಬನೆ ಅಣಕಿಸುವಿಕೆಯಾಗಿತ್ತು. ಇದು ಮೊದಲ ವಾರದಲ್ಲಿ 2.7 ಮಿಲಿಯನ್ ಬಾರಿ ವೀಕ್ಷಣೆ ಪಡೆದಿತ್ತು ಹಾಗೂ ಮಾಧ್ಯಮದಿಂದ ಉತ್ತಮ ಪ್ರತಿಕ್ರಿಯೆಗಳು ಬಂದಿದ್ದವು.
ಮಾಡೆಲಿಂಗ್ ಮತ್ತು ಫ್ಯಾಷನ್
ದಿ ಪೇರೆಂಟ್ ಟ್ರ್ಯಾಪ್ ಚಿತ್ರೀಕರಣದ ಸಂದರ್ಭದಲ್ಲಿ ಲೋಹಾನ್ ಅವರು ನಯಾಗರ ವನ್ನು ಅವರು ವೀಕ್ಷಿಸಿದಾಗ ಮರ್ಲಿನ್ ಮನ್ರೋ ಹಿಂದಕ್ಕೆ ತೆರಳುವಾಗ ಲೋಹಾನ್ ಅವರಿಗೆ ಹೆಚ್ಚಿನ ಮನ್ನಣೆ ಲಭಿಸಿತು. 2008 ರಲ್ಲಿ ನ್ಯೂ ಯಾರ್ಕ್‌ ನ ಸ್ಪ್ರಿಂಗ್ ಫ್ಯಾಷನ್‌ ನಲ್ಲಿ ನಗ್ನತೆಯು ಒಳಗೊಂಡಂತೆ ದಿ ಲಾಸ್ಟ್ ಸಿಟ್ಟಿಂಗ್ ಎಂದು ಕರೆಯಲಾಗುವ ಮನ್ರೋ ಅವರ ಅಂತಿಮ ಫೋಟೋ ಶೂಟ್ ಅನ್ನು ಲೋಹಾನ್ ಅವರು ಮರುರಚಿಸಿದರು. ಫೋಟೋ ಚಿತ್ರೀಕರಣ ಮಾಡುವುದು ಒಂದು ಗೌರವವಿದ್ದಂತೆ ಎಂದು ಅವರು ಹೇಳಿದರು. ದಿ ನ್ಯೂ ಯಾರ್ಕ್ ಟೈಮ್ಸ್‌ ನ ವಿಮರ್ಶಕರಾದ ಗಿನಿಯಾ ಬೆಲ್ಲಾಫೆಂಟೆ ಅವರಿಗೆ ಇದು ತೊಂದರೆಯಂತೆ ಕಂಡುಬಂದಿತು: "ಚಿತ್ರಗಳು ವೀಕ್ಷಕರಿಗೆ ಒಂದು ರೀತಿಯ ಹುಸಿಯಾದ ಮರಣಭಯ ನೀಡುವಂತೆ ತೋರುತ್ತದೆ. ... 21 ರ ವಯಸ್ಸಿನಲ್ಲಿ [ಲೋಹಾನ್] ಮನ್ರೋಗಿಂತಲೂ ವಯಸ್ಸಾದವರಂತೆ ತೋರುತ್ತದೆ ಅವರಿಗೆ ಮೂಲವಾಗಿ 36 ಆಗಿತ್ತು... [ಮತ್ತು] "ಛಾಯಾಚಿತ್ರಗಳಲ್ಲಿ ಯಾವುವೂ ಮನ್ರೋರ ಸೂಕ್ಷ್ಮತೆಯನ್ನು ಬಿಂಬಿಸುವಂತೆ ತೋರುವುದಿಲ್ಲ".
2008 ರಲ್ಲಿ ಲೋಹಾನ್ ಅವರು ಲೆಗ್ಗಿಂಗ್ ಲೈನ್ ಅನ್ನು ಉದ್ಘಾಟಿಸಿದರು, ಅದರ ಹೆಸರು 6126 ಮನ್ರೋ ಅವರ ಜನ್ಮ ದಿನಾಂಕ (ಜೂನ್ 1, 1926) ವನ್ನು ಸೂಚಿಸುವಂತೆ ವಿನ್ಯಾಸಗೊಳಿಸಲಾಗಿತ್ತು. ಏಪ್ರಿಲ್ 2009 ರಲ್ಲಿ ಇವರು ಸೆಫೋರಾ ಸಹಯೋಗದೊಂದಿಗೆ ಸೆವಿನ್ ನೈನ್ ಬ್ರ್ಯಾಂಡ್ ಹೆಸರಿನ ಅಡಿಯಲ್ಲಿ ಸೆಲ್ಫ್-ಟ್ಯಾನಿಂಗ್ ಸ್ಪ್ರೇಯನ್ನು ಬಿಡುಗಡೆ ಮಾಡಿದರು. ಸೆಪ್ಟೆಂಬರ್ 9, 2009 ರಂದು ಫ್ರೆಂಚ್ ಫ್ಯಾಷನ್ ಹೌಸ್ ಇಮ್ಯಾನ್ಯುಯಲ್ ಉಂಗಾರೊಗಾಗಿ ಲೋಹಾನ್ ಅವರನ್ನು ಕಲಾತ್ಮಕತೆಯ ಸಲಹೆಗಾರರೆಂದು ಘೋಷಿಸಲಾಯಿತು. ಲೋಹಾನ್ ಅವರು ಸಲಹೆಗಾರಿಕೆಯೊಂದಿಗೆ ವಿನ್ಯಾಸಕರಾದ ಎಸ್ಟ್ರೆಲ್ಲಾ ಆರ್ಕ್ಸ್‌ ಅವರ ಮೊದಲ ಸಂಗ್ರಹವನ್ನು ಅಕ್ಟೋಬರ್ 4 ರಂದು ಪ್ರದರ್ಶಿಸಲಾಯಿತು. ಎಂಟರ್‌ಟೈನ್‌ಮೆಂಟ್ ವೀಕ್ಲಿ ಮತ್ತು ನ್ಯೂ ಯಾರ್ಕ್  ಫ್ಯಾಷನ್ ಜಗತ್ತಿನ ಸ್ವಾಗತವನ್ನು "ಹಾನಿಕಾರಕ" ಎಂದು ವಿವರಿಸಿತು. ಫ್ಯಾಷನ್ ವ್ಯಾಪಾರಿ ಜರ್ನಲ್ ಡಬ್ಲ್ಯುಡಬ್ಲ್ಯುಡಿ ಸಂಗ್ರಹವನ್ನು "ಒಂದು ನಾಚಿಕೆಗೇಡು" ಎಂದಿತು, Style.com "ಒಂದು ತಪ್ಪಾದ ಹಾಸ್ಯ" ಎಂದಿತು ಮತ್ತು ದಿ ನ್ಯೂ ಯಾರ್ಕ್ ಟೈಮ್ಸ್  ಲೋಹಾನ್ ಅವರ ಕೆಲಸವನ್ನು "ಒಬ್ಬ ಮ್ಯಾಕ್‌ಡೊನಾಲ್ಡ್‌ನ ಫ್ರೈ ಕುಕ್ ಒಂದು ತ್ರೀ ಸ್ಟಾರ್ ಮೈಕೆಲಿನ್ ರೆಸ್ಟೋರೆಂಟ್‌ನ ನಿಯಂತ್ರಣವನ್ನು ತೆಗೆದುಕೊಂಡಂತಿದೆ" ಎಂದು ಹೋಲಿಸಿತು. ತೀಕ್ಷ್ಣ ಟೀಕೆಗಳ ನಡುವೆಯೂ "ವಿನ್ಯಾಸಗಳು ಉತ್ತಮವಾಗಿ ಮಾರಾಟವಾಗುತ್ತಿವೆ ಆದರೆ ನಿರೀಕ್ಷಿಸಿದಷ್ಟು ಅಲ್ಲ" ಎಂದು ಉಂಗಾರೊ ಅಧ್ಯಕ್ಷ ಮೌಫರಿಗೆ ಅವರು ನವೆಂಬರ್‌ನಲ್ಲಿ ರ‌್ಯೂಟರ್ಸ್‌ಗೆ ಹೇಳಿದರು.
ಕುಟುಂಬದ ಹಿನ್ನೆಲೆ ಮತ್ತು ಶಿಕ್ಷಣ
ಲೋಹಾನ್ ಅವರ ಪೋಷಕರು ಗಲಭೆಯ ಇತಿಹಾಸವನ್ನು ಹೊಂದಿದ್ದರು. ಅವರು 1985 ರಲ್ಲಿ ವಿವಾಹವಾದರು, ಇವರು ಮೂರು ವರ್ಷದವರಿರುವಾಗ ಅವರಿಬ್ಬರೂ ಬೇರೆಯಾದರು, ಹಾಗೂ ನಂತರ ಒಂದಾದರು. ಅವರ ತಂದೆಯು ಕಾನೂನಿನಲ್ಲಿ ಪದೇ ಪದೇ ತೊಂದರೆ ಅನುಭವಿಸುತ್ತಿದ್ದರು. ಅವರು 1980 ರ ಕೊನೆಯಲ್ಲಿ ವಾಲ್ ಸ್ಟ್ರೀಟ್‌ನ ವ್ಯಾಪಾರಿಯಾಗಿದ್ದರು, ಇವರನ್ನು ಶೇರು ಅವ್ಯವಹಾರದಲ್ಲಿ ನಾಲ್ಕು ವರ್ಷಗಳ ಕಾಲ ಅವರಾಧ ವಿಧಿಸಲಾಗಿತ್ತು. 1998 ರಲ್ಲಿ ಪರೀಕ್ಷಾರ್ಥ ಶಿಕ್ಷೆಯ ಉಲ್ಲಂಘನೆಗೆ ಮತ್ತು 2000 ರಲ್ಲಿ ಅವರ ಮಕ್ಕಳನ್ನು ನೋಡಲು ಹೋಗಿ ನಿಯಮ ಉಲ್ಲಂಘಿಸಿದ್ದಕ್ಕಾಗಿ ಇವರು ಜೈಲಿಗೆ ತೆರಳಿದ್ದರು. ಡಿಸೆಂಬರ್ 2005 ರಲ್ಲಿ, ಮೈಕೇಲ್ ಮತ್ತು ದಿನಾ ಲೋಹಾನ್ ಅವರು ಬೇರ್ಪಡೆ ಒಪ್ಪಂದಕ್ಕೆ ಸಹಿ ಹಾಕಿದರು. ವ್ಯಾನಿಟಿ ಫೇರ್ ಪ್ರಕಾರ, ಮೈಕೇಲ್ ಅವರು ಕಾನೂನು ಪತ್ರಗಳಲ್ಲಿ ಬೆದರಿಕೆಗಳು ಮತ್ತು ಆಂತರಿಕ ದುರುಪಯೋಗಪಡಿಸಿಕೊಂಡರು ಎಂದು ದಿನಾ ಲೋಹಾನ್ ಅವರು ದೂರಿದರು. ಇದಕ್ಕೆ ಪ್ರತಿಯಾಗಿ ಮೈಕೇಲ್ ಲೋಹಾನ್ ಅವರು ಮಾಧ್ಯಮದ ಮೂಲಕ ಡಿನಾ ಅವರು ಲಿಂಡ್ಸೆ ಅವರೊಂದಿಗೆ ಕುಡಿಯುವುದು ಮತ್ತು ಮಾದಕದ್ರವ್ಯ ವ್ಯಸನಿ ಎಂದು ಪರೋಕ್ಷವಾಗಿ ತಿಳಿಸಿದರು. 2007 ರಲ್ಲಿ ಲೋಹಾನ್ ಅವರ ಪೋಷಕರು ತಮ್ಮ ವಿವಾಹವಿಚ್ಛೇದವು ಅಂತಿಮವಾಗಿದೆ ಎಂದು ಘೋಷಿಸಿದರು.
ಲೋಹಾನ್ ಅವರು ತಮ್ಮ ಎರಡನೇ ವಯಸ್ಸಿನಿಂದಲೂ ಆಸ್ತಮಾದಿಂದ ಬಳಲುತ್ತಿದ್ದರು, ಆದರೂ ಅವರು 2008 ರಿಂದ ಧೂಮಪಾನಿಯಾಗಿದ್ದರು. 2004 ರಲ್ಲಿ ಮೀನ್ ಗರ್ಲ್ಸ್‌ ನ ನಂತರ ಲೋಹಾನ್ ಅವರು ಲಾಸ್ ಏಂಜಲೀಸ್‌ನ ಹೋಟೆಲುಗಳಲ್ಲಿ ನೆಲೆಸಿದ್ದರು ಆ ಸಮಯದಲ್ಲಿಯೇ ಎರಡು ಬಾರಿ ಚಾತಿಯಾ ಮಾರ್ಮೌಂಟ್‌ನಲ್ಲಿ ನೆಲೆಸಿದ್ದರು. 2007 ರ ಅಂತ್ಯದಲ್ಲಿ, ಶಾಶ್ವತ ನಿವಾಸದಲ್ಲಿ ನೆಲೆಸಿದ ನಂತರ, ಅವರು ಈ ರೀತಿ ವಿವರಿಸುತ್ತಾರೆ, ಅವರು ಹೋಟೆಲುಗಳಲ್ಲಿ ತುಂಬಾ ಸಮಯವನ್ನು ಕಳೆದೆ ಏಕೆಂದರೆ ಅವರು "ಒಬ್ಬರೇ ಇರಬೇಕೆಂದು ಬಯಸಲಿಲ್ಲ" ಆದರೆ "ಅದೇ ಜೀವನದ ಕ್ರಮವಲ್ಲ... ಹೆಚ್ಚು ನಿಯಮಿತವಾಗಿರುವುದಿಲ್ಲ."
ಕಾರು ಅಪಘಾತಗಳು, ಡಿಯುಐಗಳು ಮತ್ತು ಪುನಶ್ಚೇತನ
ಲೋಹಾನ್ ಅವರಿಗೆ ಸರಣಿ ಕಾರು ಅಪಘಾತಗಳು ಸಂಭವಿಸಿವೆ, ಅವುಗಳನ್ನು ವ್ಯಾಪಕವಾಗಿ ವರದಿ ಮಾಡಲಾಗಿದೆ, ಆಗಸ್ಟ್ 2004, ಅಕ್ಟೋಬರ್ 2005, ಮತ್ತು ನವೆಂಬರ್ 2006, ರ ಅಲ್ಪ ಅಪಘಾತಗಳಿಗೆ ಒಳಗಾದರು, ಲೋಹಾನ್ ಅವರನ್ನು ಪಾಪಾರಾಜೊ ಛಾಯಾಚಿತ್ರಕ್ಕಾಗಿ ಅವರನ್ನು ಅನುಸರಿಸುತ್ತಿರುವಾಗ ಇವರು ಸ್ವಲ್ಪಮಟ್ಟಿನ ಗಾಯಗೊಂಡರು. ಅಪಘಾತವನ್ನು ಪೊಲೀಸರು ಉದ್ದೇಶಪೂರಿತ ಎಂದು ಹೇಳಿದರು, ಆದರೆ ಅಪರಾಧಿ ಮೊಕದ್ದಮೆ ಹೂಡಲು ಸಾಕಷ್ಟು ಸಾಕ್ಷಿ ಇಲ್ಲ ಎಂದು ವಕೀಲರು ಹೇಳಿದರು. ಸೆಲಬ್ರಿಟಿ ಔತಣ ದೃಷ್ಯದಲ್ಲಿ ಲೋಹಾನ್ ಅವರು ಹೆಸರುವಾಸಿಯಾಗಿದ್ದರು. 2006 ರಲ್ಲಿ ಲೋಹಾನ್ ಅವರು ಆಲ್ಕೊಹಾಲಿಕ್ ಅನಾನ್ಮಸ್ ಸಭೆಗಳಲ್ಲಿ ಭಾಗವಹಿಸಿದರು.
ಜನವರಿ 18 2007 ರಲ್ಲಿ, ಲೋಹಾನ್ ಅವರು ವಂಡರ್‌ಲ್ಯಾಂಡ್ ಸೆಂಟರ್ ಪುನಶ್ಚೇತನ ಸೌಲಭ್ಯದಲ್ಲಿ ಸೇರ್ಪಡೆಗೊಂಡರು. ಅವರ ಪ್ರತಿನಿಧಿಯ ಮೂಲಕ, "ನನ್ನ ವೈಯಕ್ತಿಕ ಆರೋಗ್ಯದ ಕಾಳಜಿಗಾಗಿ ನಾನು ಪೂರ್ವಭಾವಿಯಾಗಿ ತೀರ್ಮಾನವನ್ನು ತೆಗೆದುಕೊಂಡಿದ್ದೇನೆ" ಎಂದು ಹೇಳಿಕೆ ಬಿಡುಗಡೆ ಮಾಡಿದ್ದರು. 30 ದಿನಗಳನ್ನು ಪೂರೈಸಿದ ನಂತರ ಫೆಬ್ರವರಿ 16, 2007 ರಂದು ಲೋಹಾನ್ ಅವರು ಹೊರಬಂದರು. ಮೇ 26, 2007 ರಂದು ಲೋಹಾನ್ ಅವರು ತಮ್ಮ ಕಾರ್‌ನ ನಿಯಂತ್ರಣವನ್ನು ತಪ್ಪಿ ವಾಹನವನ್ನು ಅಂಚುಕಟ್ಟೆಯ ಮೇಲೆ ಹತ್ತಿಸಿದ್ದರು. ಬೆವರ್ಲಿ ಹಿಲ್ಸ್ ಪೊಲೀಸರು ಅವರ ಕಾರಿನಲ್ಲಿ "ಬಳಸಬಹುದಾದಷ್ಟು" ಪ್ರಮಾಣದ ಕೊಕೇನ್ ಇದ್ದದ್ದನ್ನು ಪ್ರಾಥಮಿಕ ಪರಿಶೀಲನೆಯಲ್ಲಿ ಕಂಡುಹಿಡಿದರು. ಸಣ್ಣ ಪ್ರಮಾಣದ ಗಾಯಗಳಿಗೆ ಚಿಕಿತ್ಸೆಯನ್ನು ಸ್ವೀಕರಿಸಿದ ನಂತರ, ಲೋಹಾನ್ ಅವರನ್ನು ಆಲ್ಕೋಹಾಲ್ ಸೇವನೆ ಮಾಡಿ ಚಾಲನೆ ಮಾಡಿದ ಅಪರಾಧಕ್ಕಾಗಿ ಬಂಧಿಸಲಾಯಿತು. ಎರಡು ದಿನಗಳ ನಂತರ, ಲೋಹಾನ್ ಅವರು ಪ್ರಾಮಿಸಸ್ ಟ್ರೀಟ್‌ಮೆಂಟ್ ಸೆಂಟರ್ಸ್‌ನ ಪುನಶ್ಚೇತನ ಸೌಲಭ್ಯಕ್ಕೆ ಆಗಮಿಸಿದರು, ಅಲ್ಲಿ ಅವರು 45 ದಿನಗಳ ಕಾಲ ಇದ್ದರು. ಅವರನ್ನು ಹೊರರೋಗಿ ಕಾಳಜಿಯ ಮೇರೆಗೆ ಬಿಡುಗಡೆಗೊಳಿಸಿದಾಗ ಅವರ ಮಿತಪಾನವನ್ನು ಗಮನಿಸಲು ಅವರಿಗೆ ಸ್ಕ್ರ್ಯಾಮ್ ಬ್ರೇಸ್‌ಲೆಟ್ ಅನ್ನು ಅಳವಡಿಸಲಾಗಿತ್ತು.
ಜುಲೈ 24 ರಂದು, ಪ್ರಾಮಿಸಸ್ ಅನ್ನು ಬಿಟ್ಟ ಎರಡು ವಾರಗಳ ಒಳಗಾಗಿ, ಲೋಹಾನ್ ಅವರು ಸಂತಾ ಮೊನಿಕಾದಲ್ಲಿನ ಮಿತಪಾನದ ಪರೀಕ್ಷೆ ಒಳಪಡಲು ನಿರಾಕರಿಸಿದರು ಹಾಗೂ ಅವರನ್ನು ಪೊಲೀಸ್ ಠಾಣೆಗೆ ಕರೆದೊಯ್ಯಲಾಯಿತು, ಅಲ್ಲಿನ ಅವರ ರಕ್ತದ ಆಲ್ಕೋಹಾಲ್ ಮಟ್ಟವು ಕಾನೂನು ಮಿತಿಗಿಂತಲೂ ಹೆಚ್ಚಿಗೆ ಇರುವುದು ಕಂಡುಬಂದಿತು. ಶೋಧಿಸುವಾಗ, ಅವರ ಜೇಬಿನಲ್ಲಿ ಸಣ್ಣ ಪ್ರಮಾಣದ ಕೊಕೇನ್ ಇರುವುದು ಪೊಲೀಸ್ ಗಮನಕ್ಕೆ ಬಂದಿತು. ಲೋಹಾನ್ ಅವರನ್ನು ಕೊಕೇನ್ ಹೊಂದಿರುವುದಕ್ಕಾಗಿ ಮತ್ತು ಕೊಕೇನ್ ಉಪಯೋಗಿಸಿ ಹಾಗೂ ಅಮಾನತುಗೊಳಿಸಲಾದ ಪರವಾನಗಿಯೊಂದಿಗೆ ವಾಹನ ಚಾಲನೆ ಮಾಡುತ್ತಿರುವ ಅಪರಾಧದ ಮೇರೆಗೆ ಅಪರಾಧವನ್ನು ದಾಖಲಿಸಲಾಯಿತು. ಆಗಸ್ಟ್ 2007 ರಲ್ಲಿ ಲೋಹಾನ್ ಅವರು ಮೂರನೇ ಬಾರಿಯ ಪುನಶ್ಚೇತನಕ್ಕಾಗಿ ಉತಾದ ಸುಂಡನ್ಸ್‌ನಲ್ಲಿರುವ ಸರ್ಕ್ಯೂ ಲಾಡ್ಜ್ ಟ್ರೀಟ್‌ಮೆಂಟ್ ಸೆಂಟರ್‍‌ಗೆ ಪ್ರವೇಶಿಸಿದರು, ಅಕ್ಟೋಬರ್ 5, 2007 ಬಿಡುಗಡೆ ಹೊಂದುವ ತನಕ ಅಲ್ಲಿಯೇ ತಂಗಿದ್ದರು.
ಆಗಸ್ಟ್ 23, 2007 ರಂದು, ಕೊಕೇನ್ ಬಳಕೆಗಾಗಿ ಮತ್ತು ಅದನ್ನು ಬಳಸಿ ಚಾಲನೆ ಮಾಡಿದ್ದಕ್ಕಾಗಿ ಒಂದು ದಿನದ ಜೈಲು ವಾಸ ಮತ್ತು 10 ದಿನಗಳ ಸಮುದಾಯ ಸೇವೆ ಸಲ್ಲಿಸುವಂತೆ ಶಿಕ್ಷೆಗೆ ಒಳಪಟ್ಟರು. ದಂಡಗಳನ್ನು ಪಾವತಿಸುವಂತೆ ಅವರಿಗೆ ಹಾಗೂ ಆಲ್ಕೊಹಾಲ್ ಶಿಕ್ಷಣ ಕಾರ್ಯಕ್ರಮವನ್ನು ಪೂರೈಸುವಂತೆ ಅವರಿಗೆ ಸೂಚಿಸಲಾಯಿತು, ಮತ್ತು ಮೂರು ವರ್ಷಗಳ ಕಾಲ ಪರೀಕ್ಷಾರ್ಥ ಶಿಕ್ಷೆಯಲ್ಲಿರುವಂತೆ ಸೂಚಿಸಲಾಯಿತು. "ನಾನು ಆಲ್ಕೊಹಾಲ್ ಮತ್ತು ಡ್ರಗ್ಸ್‌ನ ವ್ಯಸನಿಯಾಗಿರುವ ಕಾರಣ ನನ್ನ ಜೀವನವನ್ನು ನಿರ್ವಹಿಸುವುದು ಸಂಪೂರ್ಣವಾಗಿ ಕಷ್ಟವಾಗಿದೆ ಎಂದು ನನಗೆ ಸ್ಪಷ್ಟವಾಗಿದೆ" ಎಂದು ಲೋಹಾನ್ ಅವರು ತಮ್ಮ ಹೇಳಿಕೆಯಲ್ಲಿ ತಿಳಿಸಿದರು. ನವೆಂಬರ್ 15, 2007 ರಲ್ಲಿ, ಲೋಹಾನ್ ಅವರಿಗೆ ಕೇವಲ 84 ನಿಮಿಷಗಳ ಜೈಲುವಾಸ ನೀಡಲಾಗಿತ್ತು. ಶಿಕ್ಷೆಯನ್ನು ಕಡಿಮೆಗೊಳಿಸಲು ಹೆಚ್ಚು ಜನಸಂದಣಿ ಮತ್ತು ಅಹಿಂಸಾತ್ಮಕ ಅಪರಾಧವೇ ಕಾರಣ ಎಂದು ನ್ಯಾಯಪರ ವಕ್ತಾರರು ತಿಳಿಸಿದರು. ಲೋಹಾನ್ ಅವರು ಕೋರ್ಟ್‌ ಆದೇಶದ ಮಾದಕವ್ಯಸನ ಚಿಕಿತ್ಸೆಗೆ ಭೇಟಿಯಾಗುವಲ್ಲಿ ವಿಫಲರಾದ ಕಾರಣ ಅಕ್ಟೋಬರ್ 2009 ರಲ್ಲಿನ ಹೆಚ್ಚುವರಿ ವರ್ಷದೊಂದಿಗೆ ಪರೀಕ್ಷಾರ್ಥ ಶಿಕ್ಷೆಯನ್ನು ವಿಸ್ತರಿಸಲಾಯಿತು.
ರಾಜಕೀಯ ಸ್ಥಾನಗಳು
2004 ರಲ್ಲಿ ತಮ್ಮ ಅಭಿಮಾನಿಗಳಿಂದ ದೂರವಾಗಲು ಬಯಸುವುದಿಲ್ಲ ಎಂಬ ಕಾರಣಕ್ಕಾಗಿ ರಾಜಕೀಯದ ಬಗ್ಗೆ ಮಾತನಾಡಲು ಲೋಹಾನ್ ಅವರು ಬಯಸುವುದಿಲ್ಲ ಎಂದು ಹೇಳಿದ್ದರು. ಆದಾಗ್ಯೂ, 2006 ರಲ್ಲಿ ಹಿಲರಿ ಕ್ಲಿಂಟನ್‌ರೊಂದಿಗೆ ಯುಎಸ್ಒ ಪ್ರವಾಸಕ್ಕಾಗಿ ಇರಾಕ್‌ಗೆ ಹೋಗುವಲ್ಲಿ ಇವರು ಆಸಕ್ತಿ ತೋರಿಸಿದರು. 2008 ರ ಸಮಯದಲ್ಲಿ ಯುಎಸ್‌ನ ಅಧ್ಯಕ್ಷರ ಪ್ರಚಾರಕ್ಕಾಗಿ ಯುವ ಮತದಾರರನ್ನು ಉದ್ದೇಶಿಸಿ ಕಾರ್ಯಕ್ರಮಗಳು ನೀಡುವುದು ಸೇರಿದಂತೆ ಬರಾಕ್ ಒಬಾಮಾ ಅವರಿಗೆ ಇವರು ತಮ್ಮ ಸೇವೆಯನ್ನು ನೀಡುವಲ್ಲಿ ಮುಂದಾದರು; ಆದರೆ ಅವರ ಮುಂದಾಳತ್ವವನ್ನು ನಿರಾಕರಿಸಲಾಯಿತು. ಒಬಾಮಾ ಅವರ ಪ್ರಚಾರದಲ್ಲಿರುವ ಹೆಸರಿಸದ ಮೂಲದ ಪ್ರಕಾರ, ಲೋಹಾನ್ ಅವರು "ನಮಗೆ ಧನಾತ್ಮಕವಾಗಿರುವಂತೆ ಹೆಚ್ಚು ಪ್ರಚಲಿತವಾಗಿರುವ ತಾರೆಯಲ್ಲ" ಎಂದು ಚಿಕಾಗೊ ಸನ್ -ಟೈಮ್ಸ್‌ ಗೆ ಹೇಳಿದರು. ಆದಾಗ್ಯೂ ಇವರು ಮೈಸ್ಪೇಸ್ ಬ್ಲಾಗ್‌ಗಳಲ್ಲಿ ಚುನಾವಣೆಯ ಕುರಿತು ತಮ್ಮ ಅಭಿಪ್ರಾಯಗಳನ್ನು ಪೋಸ್ಟ್ ಮಾಡಿದರು, ಒಬಾಮಾ ಅವರನ್ನು ಬೆಂಬಲಿಸುವಂತೆ ಮತದಾರರನ್ನು ಪ್ರೇರೇಪಿಸುತ್ತಾ, ಉಪಾಧ್ಯಕ್ಷ ಅಭ್ಯರ್ಥಿ ಸಾರಾ ಪಾಲಿನ್ ಅವರ ಮಾಧ್ಯಮ ಪ್ರಚಾರವನ್ನು ಟೀಕಿಸುತ್ತಾ, ಮತ್ತು ಪಾಲಿನ್ ಅವರನ್ನು ಸಲಿಂಗಕಾಮಿ, ಗರ್ಭಪಾತ ವಿರೋಧಿ ಮತ್ತು ಪರಿಸರ ವಿರೋಧಿ ಎಂದು ವಿವರಿಸಿದರು.
ಸಂಬಂಧಗಳು
ಲೋಹಾನ್ ಅವರು 2001 ರಲ್ಲಿ ಹಾಡುಗಾರ ಏರನ್ ಕಾರ್ಟರ್ ಅವರನ್ನು ಡೇಟಿಂಗ್ ಮಾಡಲು ಪ್ರಾರಂಭಿಸಿದರು. ಲೋಹಾನ್‌ಗಾಗಿ ಕಾರ್ಟರ್ ಅವರು ಹಿಲರಿ ಡಫ್ ಅವರನ್ನು ಬಿಟ್ಟರು, ಆದರೆ ಬೇಗನೆ ಲೋಹಾನ್ ಅವರೊಂದಿಗೆ ಬೇರ್ಪಟ್ಟು ಡಫ್ ಅವರೊಂದಿಗೆ ಡೇಟಿಂಗ್ ಮಾಡಲು ಪ್ರಾರಂಭಿಸಿದರು ಎಂದು ವರದಿ ಬಂದಿದೆ.<ref name="aaron"> ಮಾರ್ಚ್ 23, 2007 ರಂದು, ಸೆಲಬ್ರಿಟಿ ವ್ರೆಸ್ಟ್ಲಿಂಗ್ ಸರಣಿ ಸೆಲಬ್ರಿಟಿ ಡೆತ್ ಮ್ಯಾಚ್‌ ನ ವೇರ್ ಈಜ್ ಲೋಹಾನ್? ಭಾಗದಲ್ಲಿ ಲೋಹಾನ್ ಮತ್ತು ಡಫ್ ಅವರ ಕ್ಲಮೇಶನ್ ಬರಹಗಳು ಬಂದವು. ಕಾರ್ಟರ್‌ನೊಂದಿಗಿನ ತಮ್ಮ ಸಂಬಂಧದಿಂದಾಗಿ ಡಫ್ ಮತ್ತು ಲೋಹಾನ್ ಅವರು ಪರಸ್ಪರ ಹಗೆತನದಲ್ಲಿದ್ದರು ಎಂದು ನಂತರ ತಿಳಿದುಬಂದಿತು. 2007 ರಲ್ಲಿ, ಡಫ್ ಮತ್ತು ಲೋಹಾನ್ ಅವರು ರಾಜಿಯಾದರು. ಡಫ್ ಅವರ ಡಿಗ್ನಿಟಿ ಆಲ್ಬಂ ಬಿಡುಗಡೆ ಸಮಾರಂಭದಲ್ಲಿ ಲೋಹಾನ್ ಭಾಗವಹಿಸಿದರು ಮತ್ತು ಲೋಹಾನ್ ಅವರು "ಮೋಜಿನವರು" ಮತ್ತು "ಒಬ್ಬ ಒಳ್ಳೆಯ ಹುಡುಗಿ" ಎಂದು ತಿಳಿದಿದ್ದೆ ಎಂದು ಪೀಪಲ್  ವೃತ್ತಪತ್ರಿಕೆಗೆ ಡಫ್ ಹೇಳಿದರು. 2003 ರಲ್ಲಿ ಲೋಹಾನ್ ಅವರು ವಿಲ್ಮರ್ ವಲ್ಡೆರಮಾ ಅವರನ್ನು ಡೇಟಿಂಗ್ ಮಾಡಲು ಪ್ರಾರಂಭಿಸಿದರು, ಮೇ 2004 ರವರೆಗೂ ಜೋಡಿಯು ಒಟ್ಟಿಗೆ ಎಲ್ಲಿಯೂ ಕಾಣಿಸಲಿಲ್ಲ ಮತ್ತು ಎರಡು ತಿಂಗಳುಗಳ ನಂತರ ಹಾಲಿವುಡ್ ನೈಟ್‌ಕ್ಲಬ್ ಅವಲಾನ್‌ನಲ್ಲಿ ಲೋಹಾನ್ ಅವರ 18ನೇ ಜನ್ಮದಿನದ ಸಂಭ್ರಮದವರೆಗೂ ಸಾರ್ವಜನಿಕವಾಗಿ ಕಾಣಿಸಿಕೊಳ್ಳಲಿಲ್ಲ; ನಂತರ 2004 ಅಂತ್ಯದಲ್ಲಿ ಇವರ ಜೋಡಿ ಬೇರೆಯಾಯಿತು. ಪಿಂಕ್ ಟ್ಯಾಕೊ ಉಪಹಾರ ಮಂದಿರದ ಮಾಲೀಕ ಹ್ಯಾರಿ ಮಾರ್ಟನ್ ಹಾಗೂ ಬ್ರಿಟಿಷ್ ಟಿವಿಯ ಹೆಸರಾಂತ ಕ್ಯಾಲಮ್ ಬೆಸ್ಟ್ ಅವರೊಂದಿಗೂ ಸಹ ಲೋಹಾನ್ ಅವರು ಡೇಟಿಂಗ್ ಮಾಡಿದ್ದರು. ಉತಾದ ಸಿರ್ಕ್ಯು ಲಾಡ್ಜ್‌ನಲ್ಲಿ ಚಿಕಿತ್ಸೆ ಪಡೆಯುತ್ತಿರುವ ಸಮಯದಲ್ಲಿ ಲೋಹಾನ್ ಅವರು ರಿಲೆ ಗಿಲಿಸ್ ಅವರನ್ನು ಭೇಟಿ ಮಾಡಿದರು ಹಾಗೂ ಡೇಟಿಂಗ್ ಮಾಡಲು ಪ್ರಾರಂಭಿಸಿದರು; ಆದಾಗ್ಯೂ ನವೆಂಬರ್ 2007 ಅಂತ್ಯದಲ್ಲಿ ಅವರು ಬೇರೆಯಾಗಿದ್ದಾರೆ ಎಂದು ಘೋಷಿಸಲಾಯಿತು. "ಲಿಂಡ್ಸೆ [ರಿಲೆ]ಯೊಂದಿಗೆ ಬೇರೆಯಾಗಿದ್ದಕ್ಕಾಗಿ ಲಿನ್ಸೆಗೆ ನೋವಾಗುವಂತೆ ಮಾಡಲು ರಿಲೆ ಉಗ್ರ ನಡವಳಿಕೆಗಳನ್ನು ತೆಗೆದುಕೊಂಡ" ಎಂದು ಲೋಹಾನ್ ಅವರ ತಾಯಿ ದಿನಾ ಲೋಹಾನ್ ಹೇಳುತ್ತಾರೆ.
2008 ರಲ್ಲಿ ಲೋಹಾನ್ ಮತ್ತು ಸಮಂತಾ ರೋನ್ಸನ್ ಅವರು ತುಂಬಾ ಹತ್ತಿರವಾಗಿರುವುದನ್ನು ಸಾಮಾನ್ಯವಾಗಿ ಸಾರ್ವಜನಿಕವಾಗಿ ಕಾಣಬಹುದಾಗಿತ್ತು, ಮತ್ತು ಜುಲೈನಲ್ಲಿ ಇವರ ಸಂಬಂಧವನ್ನು ಪ್ರಣಯ ಸಂಬಂಧ ಎಂದು ಹಲವಾರು ದಿನಪತ್ರಿಕೆಗಳು ವಿವರಿಸಿದವು. ಸೆಪ್ಟೆಂಬರ್‌ನಲ್ಲಿ ಲೋಹಾನ್ ಅವರು ನ್ಯೂ ಯಾರ್ಕ್ ಪೋಸ್ಟ್‌ ಗೆ ರೋನ್ಸನ್ ಕುರಿತು ಈ ರೀತಿ ಇ-ಮೇಲ್ ಬರೆದರು: "ನಾನು ಅವಳಿಗಾಗಿ ಹೆಚ್ಚು ಕಾಳಜಿ ವಹಿಸುತ್ತೇನೆ ಮತ್ತು ಅವಳು ಉತ್ತಮ ಹುಡುಗಿ... ನಾನು ಅವಳನ್ನು ಪ್ರೀತಿಸುವಂತೆ, ಅವಳು ನನ್ನನ್ನು ಪ್ರೀತಿಸುತ್ತಾಳೆ." ಡಿಸೆಂಬರ್ 2008 ರಲ್ಲಿನ ಹಾರ್ಪರ್ಸ್ ಬಜಾರ್ ವಿಷಯದಲ್ಲಿ "ನಾನು ಯಾರನ್ನು ನೋಡುತ್ತಿದ್ದೇನೆ ಎಂಬುದು ವ್ಯಕ್ತವಾಗಿ ಕಾಣಿಸುತ್ತಿದೆ... ಇದು ತುಂಬಾ ಸಮಯದಿಂದ ನಡೆದುಕೊಂಡುಬರುತ್ತಿರುವುದರಿಂದ ಯಾರಿಗೂ ಇದು ಆಘಾತವಾಗಿಲ್ಲ ಎಂದು ನಾನು ಭಾವಿಸುತ್ತೇನೆ." ಅವರ ಲೈಂಗಿಕ ಮನೋಭಾವದ ಕುರಿತು ಮಾತನಾಡುವಾಗ, ಇವರು ಸಲಿಂಗಕಾಮಿನಿ ಅಲ್ಲ ಎಂದು ಲೋಹಾನ್ ಹೇಳಿದ್ದರು, ಆದರೆ ಇವರು ಉಭಯಲಿಂಗಿಯೆ ಎಂದು ಕೇಳಿದ್ದಕ್ಕಾಗಿ, ಇವರು "ಇರಬಹುದು. ಹೌದು" ಎಂದು ಉತ್ತರಿಸಿದ್ದರು. ಇವರು ನಂತರ, "ನಾನು ನನ್ನ ಕುರಿತು ವರ್ಗೀಕರಿಸಿಕೊಳ್ಳಲು ಬಯಸುವುದಿಲ್ಲ" ಎಂದು ಪ್ರತಿಕ್ರಿಯಿಸಿದ್ದರು. ಅವರ ತಂದೆ ಮೈಕೇಲ್ ಅವರನ್ನು ಹೊರತುಪಡಿಸಿ ಅವರ ಕುಟುಂಬದವರು ರೋನ್ಸನ್ ಅವರೊಂದಿಗಿನ ಸಂಬಂಧಕ್ಕೆ ಬೆಂಬಲಿತವಾಗಿದೆ ಎಂದು ಲೋಹಾನ್ ಹೇಳುತ್ತಾರೆ. ಜೋಡಿಯು ಏಪ್ರಿಲ್ 2009 ರಲ್ಲಿ ಬೇರ್ಪಡೆ ಹೊಂದಿತು. ಯುಎಸ್ ವಾರಪತ್ರಿಕೆ ಯಲ್ಲಿ ಲೋಹಾನ್ ಅವರು ಬೇರ್ಪಡೆ ಹೊಂದಿದ್ದರ ಕುರಿತು ಸಂದರ್ಶನ ಏರ್ಪಡಿಸಿತ್ತು.
ಹೊರಗಿನ ಕೊಂಡಿಗಳು
ವರ್ಗ:ನ್ಯೂ ಯಾರ್ಕ್‌‌ನ ನಟರು ವರ್ಗ:ಅಮೆರಿಕದ ಬಾಲನಟರು ವರ್ಗ:ಅಮೆರಿಕನ್ ಗಾಯಕ -ಮಕ್ಕಳ / ಹಾಡುಗಾರ ಮಕ್ಕಳು ವರ್ಗ:ಅಮೆರಿಕಾದ ಮಹಿಳಾ ರೂಪದರ್ಶಿಗಳು ವರ್ಗ:ಅಮೆರಿಕಾ ದ ಮಹಿಳಾ ಗಾಯಕರು ವರ್ಗ:ಅಮೆರಿಕಾದ ಚಲನಚಿತ್ರ ನಟರು ವರ್ಗ:ಅಮೆರಿಕಾದ ಪಾಪ್ ಗಾಯಕರುಜ್ ವರ್ಗ:ಅಮೆರಿಕನ್ ರೋಮನ್ ಕ್ಯಾಥೊಲಿಕ್ಸ್‌ ವರ್ಗ:ಅಮೆರಿಕಾದ ಧಾರವಾಹಿ ನಟರು ವರ್ಗ:ಅಮೇರಿಕಾದ‌ ದೂರದರ್ಶನ ನಟರು ವರ್ಗ:ಐರಿಷ್‌-ಅಮೆರಿಕದ ಸಂಗೀತಗಾರರು ವರ್ಗ:ಇಟಲಿ-ಅಮೆರಿಕದ ಸಂಗೀತಗಾರರು ವರ್ಗ:ಮೂಟೌನ್ ದಾಖಲೆಗಳ ಕಲೆಗಾರರು ವರ್ಗ:ನ್ಯೂ ಯಾರ್ಕ ಸಿಟಿಯ ಸಂಗೀತಗಾರರು ವರ್ಗ:ಆಲ್ಕೋಹಾಲ್‌ಗೆ ಸಂಬಂಧಿಸಿದ ವಾಹನ ಚಾಲನೆ ಆಪಾದನೆಯಲ್ಲಿ ಬಂಧಿತದಾರ ಜನರು ವರ್ಗ:ನಸುವಾ ದೇಶದ ಜನರು, ನ್ಯೂ ಯಾರ್ಕ್ ವರ್ಗ:ತಮ್ಮನ್ನು ಸ್ವತಃ ಮದ್ಯವ್ಯಸನಿಗಳೆಂದು ಗುರುತಿಸಿಕೊಳ್ಳುವ ಜನ ವರ್ಗ:1986ರಲ್ಲಿ ಜನಿಸಿದವರು ವರ್ಗ:ಸಮಕಾಲೀನ ಜನರು ವರ್ಗ:ಕಳಪೆ ನಟಿ: ಗೋಲ್ಡನ್ ರಾಸ್ಪ್-ಬೆರ್ರಿ ಪ್ರಶಸ್ತಿ ವಿಜೇತರು ವರ್ಗ:ವರ್ಸ್ಟ್ ಸ್ಕ್ರೀನ್ ಕಪಲ್ ಗೊಲ್ಡ್ ನ್ ರಾಸ್ಪ್ ಬೆರ್ರ್ಯ್ ಅವಾರ್ಡ್ವ ವಿನ್ನರ್ಸ್
ವಿದ್ವಾಂಸ
ವಿದ್ವಾಂಸ (ಕೋವಿದ) ಎಂದರೆ ತನ್ನನ್ನು ಗಂಭೀರ ಅಧ್ಯಯನ ಚಟುವಟಿಕೆಗಳಲ್ಲಿ ಸಮರ್ಪಿಸಿಕೊಳ್ಳುವ ವ್ಯಕ್ತಿ, ವಿಶೇಷವಾಗಿ ತಾನು ಪಾಂಡಿತ್ಯ ಪಡೆದುಕೊಂಡಿರುವ ಕ್ಷೇತ್ರದ ಅಧ್ಯಯನದಲ್ಲಿ. ಈ ಪದವು ಸಾಮಾನ್ಯವಾಗಿ ಒಂದು ಸಂಶೋಧನಾ ಕ್ಷೇತ್ರದಲ್ಲಿ ಪಾಂಡಿತ್ಯ ಗಳಿಸಿರುವವರಿಗೆ ಅನ್ವಯಿಸುತ್ತದೆ. ವಿದ್ವಾಂಸನು ಹೆಚ್ಚಿನ ಬೌದ್ಧಿಕ ಸಾಮರ್ಥ್ಯವನ್ನು ಹೊಂದಿರುವ ವ್ಯಕ್ತಿ, ಮತ್ತು ಸ್ವತಂತ್ರ ಚಿಂತಕ ಹಾಗೂ ಸ್ವತಂತ್ರ ಕಾರ್ಯಭಾಗಿಯಾಗಿರುತ್ತಾನೆ. ಅವನ ವಿಚಾರಗಳು ಇತರರಿಗಿಂತ ಭಿನ್ನವಾಗಿರುತ್ತವೆ ಮತ್ತು ಅವನು ಜ್ಞಾನವನ್ನು ಅಭಿವೃದ್ಧಿಪಡಿಸಿಕೊಳ್ಳುವ ತನ್ನ ಅನ್ವೇಷಣೆಯಲ್ಲಿ ಹಟ ಸ್ವಭಾವವನ್ನು ಹೊಂದಿರುತ್ತಾನೆ. ಅವನು ವ್ಯವಸ್ಥಿತನಾಗಿದ್ದು, ಬೇಷರತ್ತಾದ ಪ್ರಾಮಾಣಿಕತೆಯನ್ನು ಹೊಂದಿರುತ್ತಾನೆ. ಅವನು ಕೆಲವು ಗಾಢನಂಬಿಕೆಗಳನ್ನು ಹೊಂದಿರುತ್ತಾನೆ ಮತ್ತು ಅವುಗಳನ್ನು ಬೆಂಬಲಿಸಲು ಒಬ್ಬನೇ ನಿಲ್ಲುತ್ತಾನೆ. ವಿದ್ವಾಂಸರು ವಿದ್ವತ್ತು ಅಥವಾ ಪಾಂಡಿತ್ಯಪೂರ್ಣ ವಿಧಾನವನ್ನು ಅವಲಂಬಿಸಿರಬಹುದು, ಅಂದರೆ ವಿದ್ವಾಂಸರು ವಿಶ್ವದ ಬಗ್ಗೆ ತಮ್ಮ ವಾದಗಳನ್ನು ಸಾಧ್ಯವಾದಷ್ಟು ಮಾನ್ಯ ಹಾಗೂ ವಿಶ್ವಾಸಾರ್ಹವಾಗಿ ಮಾಡಲು, ಮತ್ತು ಪಾಂಡಿತ್ಯಪೂರ್ಣ ಜನರಿಗೆ ತಿಳಿಯಪಡಿಸಲು ಬಳಸುವ ತತ್ವಗಳು ಹಾಗೂ ಅಭ್ಯಾಸಗಳ ಸಮೂಹ.
ಉಲ್ಲೇಖಗಳು
ವರ್ಗ:ಜ್ಞಾನ
ಸ
ಸ', ಕನ್ನಡ ವರ್ಣಮಾಲೆಯ ಎಂಟನೇ ಅವರ್ಗೀಯ ವ್ಯಂಜನವಾಗಿದೆ. ವತ್ಸ್ರ್ಯ ಅಘೋಷ ಸಂಘರ್ಷ ವ್ಯಂಜನ ಧ್ವನಿ.
ಚಾರಿತ್ರಿಕ ಹಿನ್ನೆಲೆ
ಅಶೋಕನ ಕಾಲದ ಈ ಅಕ್ಷರಕ್ಕೂ ಈಗಿನ ಅದೇ ಅಕ್ಷರಕ್ಕೂ ಸಾಮ್ಯವಿರುವ ಅಂಶ ಚೆನ್ನಾಗಿ ತಿಳಿದುಬರುತ್ತದೆ. ಕದಂಬ ಕಾಲದ ಚೌಕತಲೆಯು ಮುಂದೆ ತಲೆಕಟ್ಟಾಗಿ ಪರಿವರ್ತಿತವಾಗಿ ಕಲ್ಯಾಣಿ ಚಾಳುಕ್ಯರ ಕಾಲದಲ್ಲಿ ಸ್ಥಿರಗೊಳ್ಳುತ್ತದೆ. ಅದೇ ರೂಪವೇ ಹೊಯ್ಸಳ, ಕಳಚುರಿ ಮತ್ತು ಸೇವುಣರ ಕಾಲಗಳಲ್ಲಿಯೂ ಮುಂದುವರಿ ಯುತ್ತದೆ. ಆದರೆ ವಿಜಯನಗರ ಅರಸರ ಕಾಲದಲ್ಲಿ ತಲೆಕಟ್ಟಿನ ಕೆಳಗಿದ್ದ ರೇಖೆಯು ಅದೃಶ್ಯವಾಗಿ, ಅದೇ ರೂಪವೇ ಹದಿನೆಂಟನೆಯ ಶತಮಾನದಲ್ಲಿಯೂ ಮುಂದುವರಿಯುತ್ತದೆ. ವರ್ಗ:ಕನ್ನಡ ಅಕ್ಷರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕಾಲಜನ್
ಕಾಲಜನ್ ನೈಸರ್ಗಿಕವಾಗಿ ಸಿಗುವ ಪ್ರೋಟೀನಿನ ಒಂದು ಗುಂಪು. ಪ್ರಕೃತಿಯಲ್ಲಿ ಇದು ಪ್ರಾಣಿಗಳಲ್ಲಿ ವಿಶೇಷವಾಗಿ ಕಾಣಿಸುತ್ತದೆ. ಇದು ನವಿರಾದ ನಾರುಳ್ಳ (ಕನೆಕ್ಟಿವ್ ಟಿಸ್ಯು, ಟಿಸ್ಯು- ಅಂಗಾಂಶ) ಮುಖ್ಯವಾದ ಪ್ರೋಟೀನು. ಇದು ಸಸ್ತನಿಗಳಲ್ಲಿ ಹೇರಳವಾಗಿ ಸಿಗುವ ಪ್ರೋಟೀನ್. ಸಸ್ತನಿಗಳ ಇಡೀ-ದೇಹದ ಪ್ರೋಟೀನ್ ಅಂಶದಲ್ಲಿ ಇದು ಶೇಕಡಾ 25ರಿಂದ 30ರಷ್ಟಿರುತ್ತದೆ. ಇದು ಸ್ನಾಯು ಅಂಗಾಂಶದ (ಮಸಲ್ ಟಿಸ್ಯು) ಎಂಡೋಮೈಸಿಯಮ್ ನ ಮುಖ್ಯವಾದ ಅಂಶ. ಸ್ನಾಯು ಸಂಬಂಧಿತ ಅಂಗಾಂಶದಲ್ಲಿ 1% ರಿಂದ 2% ಭಾಗ ಕಾಲಜನ್ ಇರುತ್ತದೆ; ಇದಲ್ಲದೆ,ಗಟ್ಟಿಮುಟ್ಟಾದ ಸ್ನಾಯು ತಂತುಗಳಿಂದ ಕೂಡಿದ ಸ್ನಾಯುಗಳ ತೂಕದ 6% ತೂಕಕ್ಕೆ ಕಾಲಜನ್ ಕಾರಣ. ಆಹಾರ ಮತ್ತು ಉದ್ಯಮಗಳಲ್ಲಿ ಬಳಸುವ ಜೆಲಟಿನ್ ಯನ್ನು ಕಾಲಜಿನ್ ನಿಂದ ಉತ್ಪತ್ತಿ ಮಾಡಲಾಗುತ್ತದೆ.
ಇತಿಹಾಸ ಮತ್ತು ಹಿನ್ನೆಲೆ
ಕಾಲಜಿನಿನ ಅಣ್ವಿಕ ಮತ್ತು ಪ್ಯಾಕಿಂಗ್ (ಒಂದಕ್ಕೊಂದು ಕೂಡಿಕೊಂಡಿರುವ)ರಚನೆ, ವಿಜ್ಞಾನಿಗಳಿಗೆ ಹಲವಾರು ದಶಕಗಳಿಂದ ಮರೀಚಿಕೆಯಾಗಿತ್ತು; ಇದು ಅಣ್ವಿಕ ಹಂತದ ಕ್ರಮಬದ್ಧ ರಚನೆಯನ್ನು ಹೊಂದಿದೆಯೆಂದು 1930ನೆ ದಶಕದ ಮಧ್ಯಭಾಗದಲ್ಲಿ ನಿರೂಪಿಸಲಾಯಿತು. ಅಲ್ಲಿಂದಾಚೆಗೆ, ಕ್ರಿಕ್, ಪಾಲಿಂಗ್, ರಿಚ್, ಯೊನಾತ್, ಬ್ರಾಡಸ್ಕಿ, ಬರ್ಮನ್ ಮತ್ತು ರಾಮಚಂದ್ರನ್ ರಂಥಹ ನೋಬಲ್ ಪುರಸ್ಕೃತರನ್ನೊಳಗೊಂಡ (ಅದರೆ ಅವರಿಗೆ ಮಾತ್ರ ಸೀಮಿತವಾಗಿರದ) ಪ್ರಖ್ಯಾತರಾದ ಬಹಳ ಜನ ವಿದ್ವಾಂಸರು ಕಾಲಜನಿನ(ಅಣುವಿನಲ್ಲಿನ ಪಾಲಿಮರ್ ಕರಣದ ಘಟಕ) ಮಾನೋಮರ್ ರಚನೆಯ ಬಗ್ಗೆ ಗಮನಹರಿಸಿದ್ದಾರೆ. ಪ್ರತಿ ಪೆಪಟೈಡ್ ಸರಣಿಯ ರಚನೆಯನ್ನು ಸರಿಯಾಗಿ ತೋರಿಸುವ ಒಂದಕ್ಕಿಂತ ಒಂದನ್ನು ಮೀರಿಸುವ ಅನೇಕ ಮಾದರಿಗಳಿದ್ದವು, ಇವುಗಳಲ್ಲಿ ಒಂದು, ಅಣುವಿನ (ಮಾಲಿಕ್ಯೂಲಿನ) ಚತುರ್ಥಕ ರಚನೆಯನ್ನು   ಹೆಚ್ಚು ನಿಖರವಾಗಿ ತೋರಿಸುವ ಟ್ರಿಪಲ್-ಹೆಲಿಕಲ್ "ಮದರಾಸ್" ಮಾಡಲ್ ಎಂಬ ಮಾದರಿಯ ಅಭಿವೃದ್ಧಿಗೆ ಕಾರಣವಾದವು. ಕಾಲಜನಿನ ಪ್ಯಾಕಿಂಗ್ ರಚನೆಯ ಅನೇಕ ವಿಧಗಳಲ್ಲಿ ಫೈಬ್ರಿಲ್ಲಾರ್ ಕಾಲಜನ್ ವಿಧದ ವಿಶ್ಲೇಷಣೆಯಾಗಿರುವ ರೀತಿಯಲ್ಲಿ, ಬಹಳ ಹಿಂದೆಯೆ ಗುರುತಿಸಲ್ಪಟ್ಟರೂ ಕೂಡ, ಅದರ ಷಟ್ಕೋನಿಯ (ಹೆಕ್ಸಾಗೊನಲ್) ಅಥವಾ ಸರಿಸುಮಾರು ಷಟ್ಕೋನಿಯ (ಕ್ವಾಸಿ-ಹೆಕ್ಸಾಗೊನಲ್)ವಿಧಗಳು ವಾಖ್ಯಾನವಾಗಿಲ್ಲ. ಮಾನೊಮೆರಿಕ್ ರಚನೆಯ ರೀತಿಯಲ್ಲಿ, ಹಲವು ವೈರುಧ್ಯದ ಮಾದರಿಗಳು ಕಾಲಜನ್ ಕಣಗಳ ಪ್ಯಾಪಿಂಗ್ ವ್ಯವಸ್ಥೆಯು "ಶೀಟ್-ಲೈಕ್" (ಹಾಳೆಯ ಹಾಗೆ) ಅಥವಾ ಮೈಕ್ರೊಫೈಬ್ರಿಲಾರ್ ಮಾದರಿಯಲ್ಲಿ ಇದೆ ಎಂದು ವಾದಿಸುತ್ತದೆ. ಫ್ರೇಸರ್, ಮಿಲ್ಲರ್, ವೆಸ್ಸ್ (ಹಾಗು ಇತರರು) ಪ್ರತಿಪಾದಿಸಿದ ಮೈಕ್ರೊಫಿಬ್ರಿಲಾರ್ ರಚನೆಯು-ಕಾಲಜನಿನ ಗಮನಿಸಿದ ರಚನೆಗೆ ಬಹಳ ಹತ್ತಿರವಾಗಿದೆ, ಎಂದು ಇತ್ತೀಚೆಗೆ ನಿರ್ಣಯಿಸಲಾಯಿತು. ಹೀಗಿದ್ದರೂ, ಅದು ಹತ್ತಿರವಿರುವ ಕಾಲಜನಿನ ಕಣಗಳ ಮೇಲ್ಮೈ ಶ್ರೇಣಿಯನ್ನು ತೀರಾ ಸರಳ ಮಾಡಿದ ಕಾರಣ, ಅದು ವಿಚ್ಛಿನ್ನವಾಗಿರುವ (ಬಿಟ್ಟು-ಬಿಟ್ಟು) D-ಪಿರಿಯಾಡಿಕ್ ಪೆಂಟಾಮೆರಿಕ್ ವ್ಯವಸ್ಥೆ ಅಥವಾ ಸರಳವಾಗಿ ಮೈಕ್ರೊಫೈಬ್ರಿಲ್ ಎಂದು ಕರೆಯಲ್ಪಡುವುದರ ರಚನೆಯನ್ನು ಸರಿಯಾಗಿ ಬಿಂಬಿಸಲಿಲ್ಲ.
ಫೈಬ್ರಿಲ್ಲಾರ್ ರಚನೆ (ನಾರುಳ್ಳ ವಿನ್ಯಾಸ)
ಟಿಸ್ಯುಗಳ ಎಕ್ಸಟ್ರಾಸೆಲುಲಾರ್ (ಕೋಶದ ಹೊರಗಡೆ) ಪ್ರದೇಶದಲ್ಲಿ ಟ್ರೊಪೊಕಾಲಜಿನಿನ ಉಪಘಟಕಗಳು ಅಂಕುಡೊಂಕಾದ ತುದಿಗಳಿಂದ ಕೂಡಿದ ಇನ್ನೂ ದೊಡ್ಡ ಸಮೂಹಗಳಾಗಿ ತಮ್ಮಷ್ಟಕ್ಕೆ ತಾವೆ ಸ್ವಯಂ-ಸಂಯೊಜನೆಗೊಳ್ಳುತ್ತವೆ. ಫೈಬ್ರಿಲಾರ್ ಕಾಲಜನ್ ಗಳಲ್ಲಿ, ಅಂಕುಡೊಂಕಾಗಿ ರಚನೆಯಾಗಿರುವ ಅಣುಗಳ ಅಂತರ ಸುಮಾರು 67 nm. ( ಇದನ್ನು ‘D’ ಎಂದು ಕರೆಯಲಾಗುತ್ತದೆ ಹಾಗು ಸಮೂಹದ ಜಲಸಂಯೋಜನೆ (ಹೈಡ್ರೇಷನ್)ಸ್ಥಿತಿಗೆ ಅನುಗುಣವಾಗಿ ಇದು ವ್ಯತ್ಯಾಸವಾಗುತ್ತದೆ; ಈ ಅಂತರವನ್ನು ಸ್ಟಾಗಾರ್ಡ್ ಡಿಸ್ಟೆನ್ಸ್ ಎಂದುಕರೆಯುತ್ತಾರೆ). ಪ್ರತಿ D-ಪಿರಿಯಡ್ ಕಾಲಜಿನಿನ 4 ಮತ್ತು ಸ್ವಲ್ಪ ಶೇಷ ಅಣುಗಳನ್ನು ಹೊಂದಿರುತ್ತದೆ. ಏಕೆಂದರೆ 300 nm ಅನ್ನು 67 nm ಭಾಗಿಸಿದಾಗ ಶೇಷವು ಉಳಿಯುತ್ತದೆ. (ಕಾಲಜನ್ ಅಣುವಿನ ಉದ್ದ, ಮತ್ತು ಸ್ಟಾಗಾರಡ್ ಡಿಸ್ಟೆನ್ಸ್ D). ಹೀಗಾಗಿ, ಪುನಾರಾವರ್ತನೆಯಾಗುವ ಮೈಕ್ರೊಫೈಬ್ರಿಲ್ ನ ಪ್ರತಿ D-ಪಿರಿಯಡ್ ನಲ್ಲಿ, ಅಡ್ಡಛೇದದಲ್ಲಿ (ಕ್ರಾಸ್ ಸೆಕ್ಷನ್)"ಒವರ್ಲ್ಯಾಪ್" ಎಂದು ಕರೆಯಲ್ಪಡುವ ಐದು ಕಣಗಳುಲ್ಲ ಮತ್ತು 'ಗ್ಯಾಪ್' ಎಂದು ಕರೆಯಲ್ಪಡುವ 4 ಕಣಗಳು ಮಾತ್ರ ಇರುವ ಭಾಗವನ್ನು ಹೊಂದಿರುತ್ತದೆ. ಅಡ್ದಛೇದದಲ್ಲಿ ತ್ರಿ ಸುರಳಿಗಳು ಗ್ಯಾಪ್ ಮತ್ತು ಒವರ್ ಲ್ಯಾಪ್ ಭಾಗ ಎರಡರಲ್ಲೂ ಷಟ್ಕೋನೀಯವಾಗಿ ಅಥವಾ ಸರಿಸುಮಾರು ಷಟ್ಕೋನೀಯವಾಗಿ (ಕ್ವಾಸಿ ಹೆಕ್ಸಾಗೊನಲ್) ಸಮೂಹವಾಗಿ ಕೂಡ ಜೋಡಿಸಲ್ಪಟ್ಟಿರುತ್ತದೆ. .ತ್ರಿ ಸುರಳಿಗಳಲ್ಲಿ ಒಂದು ರೀತಿಯ ಸಹವೇಲೆನ್ಸೀಯ ಅಡ್ಡಬಂಧವಿರುತ್ತದೆ, ಹಾಗು ಟ್ರೊಪೊಕಾಲಜನ್ ಸುರಳಿಗಳ ಬೇರೆಬೇರೆ ಪ್ರಮಾಣದ ಸಹವೇಲೆನ್ಸೀಯ ಅಡಬಂಧದಿಂದಾಗಿ  ಸುಸಂಯೋಜಿತವಾದ ಸಮೂಹವಾಗುತ್ತದೆ. (ಫೈಬ್ರಿಲ್ ನಂತಹ). ದೊಡ್ಡದಾದ ಫೈಬ್ರಿಲ್ಲಾರ್ ಗೊಂಚಲುಗಳನ್ನು ಬೇರೆಬೇರೆ ಗುಂಪಿನ ಪ್ರೋಟೀನು (ವಿವಿಧ ಕಾಲಜನ್ ಮಾದರಿಯನ್ನೊಳಗೊಂಡು), ಗ್ಲೈಕೋಪ್ರೋಟೀನು ಮತ್ತು ಪ್ರೋಟೀಗ್ಲೈಕಾನ್ಸ್ ಗಳ ಸಹಾಯದಿಂದ ವಿವಿಧ ರೀತಿಯ ಪಕ್ವವಾದ ಟಿಸ್ಯುಗಳನ್ನು ಅದೇ ಆತ್ಯವಶ್ಯಕವಾದ ಅಂಶಗಳನ್ನು ಬಳಸಿ ರೂಪಿಸುತ್ತದೆ. ಟ್ರೊಪೊಕಾಲಜನ್ ,ಎಳೆಯ ಪ್ರಾಣಿಗಳಲ್ಲಿ ಪೂರ್ಣವಾಗಿ ಅಡ್ಡಬಂಧನವಾಗಿಲ್ಲದ ಕಾರಣ ಅದನ್ನು ಸಂಗ್ರಹ ಮಾಡಬಹುದು; ಎಂದು ಗೊತ್ತಾಗುವವರೆಗೂ ಕಾಲಜಿನಿನ ಕರಗದ ಆದ್ರಾವ್ಯ ಗುಣವು (ಇನಸಾಲುಬಿಲಿಟಿ) ಮಾನೊಮೆರಿಕ್ ಕಾಲಜನ್ ಅಧ್ಯಯನಕ್ಕೆ ಅಡಚಣೆಯಾಗಿತ್ತು. ಆದರೆ, ಸೂಕ್ಷ್ಮದರ್ಶಕ ತಂತ್ರದ ಮುಂದುವರಿದ ವಿಧಾನಗಳು (ಎಲೆಕ್ಟ್ರಾನ್ ಮೈಕ್ರೊಸ್ಕೋಪಿ (EM) ಮತ್ತು ಅಟಾಮಿಕ್ ಫೋರ್ಸ್ ಮೈಕ್ರೊಸ್ಕೋಪಿ (AFM))) ಮತ್ತು ಎಕ್ಸ್-ರೆ ವಿವರ್ತನೆಗಳು ಸಂಶೋಧಕರಿಗೆ ಕಾಲಜಿನಿನ ಹೆಚ್ಚು ವಿವರವಾದ ಚಿತ್ರಣವನ್ನು ಇನ್ ಸಿಟು, ಪಡೆಯಲು ಸಾಧ್ಯವಾಗಿದೆ.  ಇಂತಹ ಅನೇಕ ಸುಧಾರಿತ ಬೆಳವಣಿಗಳಿಂದಾಗಿ ಕಾಲಜಿನಿನ ರಚನೆ ಹೇಗೆ ಕೋಶ-ಕೋಶ ಮತ್ತು ಕೋಶ-ಮಾತೃಕೆ ಯ ಸಂವಹನೆಯ ಮೇಲೆ ಪ್ರಭಾವಬೀರುತ್ತದೆ. ಹಾಗೆಯೇ ಬೆಳೆವಣಿಗೆ ಹಾಗು ಸುಧಾರಣೆಯ ಸ್ಥಿತಿಯಲ್ಲಿ ಟಿಸ್ಯುಗಳು ಹೇಗೆ ಉಂಟಾಗುತ್ತದೆ; ಮತ್ತು ಟಿಸ್ಯುಗಳು ರೋಗ  ಮತ್ತು ಅಭಿವರ್ಧನೆಯ ಸ್ಥಿತಿಯಲ್ಲಿ ಹೇಗೆ ಬದಲಾವಣೆಗೊಳ್ಳುತ್ತದೆ; ಎಂದು ಅರ್ಥಮಾಡಿಕೊಳ್ಳಬಹುದು.  ಕಾಲಜನ್ ಫೈಬ್ರಿಲ್ ಗಳು ಕಾಲಜನ್ ಕಣಗಳ ಅರ್ಧ-ಸ್ಪಟಿಕದ ರೂಪ ಹೊಂದಿರುವ ಕಣರಾಶಿ. ಕಾಲಜನ್ ಫೈಬರ್ಗಳು ಫೈಬ್ರಿಲಿಗಳ ಗೊಂಚಲು.ನಾನಾಬಗೆಯ ಟಿಸ್ಯುಗಳಲ್ಲಿ ಕಾಲಜನ್ ಫೈಬ್ರಿಲ್ಗಳ/ಸಮೂಹಗಳು ವಿವಿಧ ಸಂಯೋಜನೆ ಮತ್ತು ಪ್ರಮಾಣದಲ್ಲಿ ಜೋಡನೆಯಾಗಿರುತ್ತದೆ, ಇದು ಅವುಗಳ ಬೇರೆಬೇರೆ ರೀತಿಯ ಲಕ್ಷನಗಳಿಗೆ ಕಾರಣ.  ಮೂಳೆಗಳಲ್ಲಿ, ಕಾಲಜನ್ ತ್ರಿ ಸುರಳಿಯು ಸಮಾಂತರದ,ಅಂಕುಡೊಂಕಾದ ಸಮೂಹವಾಗಿರುತ್ತದೆ. ಟ್ರೊಪೊಕಾಲಜನ್ ಉಪಘಟಕಗಳ ತುದಿಗಳ 40 nm ಅಂತರವು (ಸರಿಸುಮಾರು ಗ್ಯಾಪ್ ಭಾಗದಷ್ಟೆ) ಖನಿಜ ಆಂಶ (ಹೆಚ್ಚು ಕಡಿಮೆ,  ಹೈಡ್ರಾಕ್ಸಿಪಾಟೈಟ್, Ca10(PO4)6(OH)2 ಮತ್ತು ಕೆಲವು ಫಾಸ್ಪೇಟ್ ಗಳಿರುವ)  ಉದ್ದವಾದ, ಗಟ್ಡಿಯಾದ, ಸೂಕ್ಷ್ಮವಾದ ಸ್ಪಟಿಕ(ಕ್ರಿಸ್ಟಲ್))  ನಿಕ್ಷೇಪನೆ ಆಗುವ ನುಕ್ಲೀಯೆಷನ್ ಸೈಟ್ ರೀತಿಯಲ್ಲಿ ಕಾರ್ಯನಿರ್ವಹಿಸುತ್ತದೆ. ಈ ರೀತಿಯಲ್ಲಿ ಕೆಲವು ರೀತಿಯ ಕಾರ್ಟಿಲೆಜ್ ಗಳು ಮೂಳೆಗಳಾಗುತ್ತದೆ. ವಿಧ I ಕಾಲಜನ್ ಮೂಳೆಗಳಿಗೆ ಕರ್ಷಕತ್ರಾಣ ಕೊಡುತ್ತದೆ.
ವಿಧಗಳು ಮತ್ತು ಸಂಬಂಧಿಸಿದ ರೋಗಗಳು
ಕಾಲಜನ್ ದೇಹದಾದ್ಯಂತ ಅನೇಕ ಜಾಗದಲ್ಲಿ ಇರುತ್ತದೆ. ಇಲ್ಲಿಯವರೆಗೆ, ಕಾಲಜನ್ ನ 29 ವಿಧಗಳನ್ನು ಗುರತಿಸಿ, ವಿವರಿಸಲಾಗಿದೆ. ದೇಹದ ಕಾಲಜಿನಿನ 90% ಭಾಗ, ವಿಧ I, II, III, ಮತ್ತು IV ಗಳಿಂದ ಮಾಡಲ್ಪಟ್ಟಿದೆ.
ಕಾಲಜನ್-ಸಂಬಂಧಿತ ರೋಗಗಳು ಸಾಮಾನ್ಯವಾಗಿ ಅನುವಂಶಿಕ ದೋಷಗಳಿಂದಾಗಿ, ಅಥವಾ ಪೌಷ್ಟಿಕಾಂಶದ ಕೊರತೆಯಿಂದಾಗಿ ಉಂಟಾಗುತ್ತವೆ. ಇದು ಬೈಯೊಸಿಂಥೆಸಿಸ್, ಅಸ್ಸೆಂಬ್ಲಿ, ಪೋಸ್ಟ್ ಟ್ರಾನ್ಸಲೇಷನಲ್ ಮಾಡಿಫಿಕೆಷನ್, ಸೆಕ್ರಿಷನ್ ಅಥವಾ   ಕಾಲಜನ್ ಉತ್ಪಾದನೆಯ ಸಂಸ್ಕರಣ ವಿಧಾನಗಳ ಮೇಲೆ ಪರಿಣಾಮ ಬೀರುತ್ತದೆ.
ಮೇಲೆ ತಿಳಿಸಿರುವ ರೋಗಗಳಲ್ಲದೆ, ಸ್ಕಿಲ್ರೊಡರ್ಮ ದಲ್ಲಿ ಕಾಲಜನ್ ಅತಿ ಹೆಚ್ಚು ನಿಕ್ಷೇಪಗೊಳುತ್ತದೆ.
ಸ್ಟೈನಿಂಗ್
ಹಿಸ್ಟಾಲಜಿ (ಉತಕ ವಿಜ್ಞಾನ)ಯ ಪ್ರಕಾರ ಕಾಲಜನ್ ಮಾನಕವಾದ H&E ಗಳಲ್ಲಿ ಹೊಳೆಯುವ ಇಯೊಸಿನೊಫಿಲಿಕ್ (ಪಿಂಕ್) ಆಗಿರುತ್ತದೆ. ಮಿಥೈಲ್ ವೈಯಲೆಟ್ ಎಂಬ ಡೈ, ಅನ್ನು ಟಿಸ್ಯುಗಳ ಕಾಲಜನ್ಅನ್ನು ಸ್ಟೇನ್ ಮಾಡಲು ಬಳಸಬಹುದು. ಮಿಥೈಲ್ ಬ್ಲೂ ಎಂಬ ಡೈ ಕೂಡ ಕಾಲಜನ್ ಸ್ಟೇನ್ ಬಳಸಬಹುದು. ಮೇಲಾಗಿ, ಬೇಕಾದಲ್ಲಿ ಇಮ್ಯೂನೊಹಿಸ್ಟೊಕೆಮಿಕಲ್ ಸ್ಟೇನ್ ಗಳು ಕೂಡ ಇವೆ.ಕಾಲಜನ್ ಅನ್ನು ಬೇರೆ ಫೈಬರ್ಗಳಿಂದ ಗುರುತಿಸಲು ಇರುವ ಉತ್ತಮ ಸ್ಟೇನ್ ಎಂದರೆ ಮಾಸನ್ಸ್ ಟ್ರೈಕ್ರೋಮ್ ಸ್ಟೇನ್.
ಅಮೀನೊ ಅಮ್ಲ
ಕಾಲಜನ್ ಅಮೀನೊ ಅಮ್ಲದ ವಿಶಿಷ್ಟವಾದ ಸಂಯೋಜನೆ ಮತ್ತು ಅನುಕ್ರಮವನ್ನು ಹೊಂದಿದೆ:
ಚರ್ಮದ ಕಾಲಜನ್ (ಸ್ಕಿನ್ ಕಾಲಜನ್)ನಿಂದ ಅಮೀನೊ ಆಮ್ಲದ ವಿಘಟನೆಗೆ ಕಾರ್ಟಿಸಾಲ್ ಉದ್ದೀಪಿಸುತ್ತದೆ.
ಕಾಲಜನ್ I ರೂಪಣ (ರಾಸಾಯನಿಕ ರಚನೆ)
ಬಹಳಷ್ಟು ಕಾಲಜನ್ ವಿಧಗಳು ಒಂದೇ ರೀತಿಯಲ್ಲಿ ರೂಪಗೊಳ್ಳುತ್ತವೆ, ಆದರೆ ಈ ಕೆಳಗಿನ ಪ್ರಕ್ರಿಯೆ I ವಿಧಕ್ಕೆ ವೈಶಿಷ್ಟ:
ರೀಜಿಸ್ಟ್ರೇಷನ್ ಪೆಪ್ಟೈಡ್ಸ್ ಅನ್ನು ವಿಚ್ಛೇದಿಸಿ ಟ್ರೊಪೊಕಾಲಜನ್ ರೂಪಗೊಳ್ಳುತ್ತದೆ. ಆನೇಕ ಕಾಲಜನ್ ಫೈಬ್ರಿಲ್ ಗಳು ಕೂಡಿ ಕಾಲಜನ್ ಫೈಬ್ರಿಲ್ಗಳು ಉಂಟಾಗುತ್ತವೆ.
ಸಂಶ್ಲೇಷಿತ ರೋಗಜನನ (ರೋಗ ನಿದಾನದ ಪರೀಕ್ಷೆ)
ಜೀವಸತ್ವ 'ಸಿ' ಕೊರತೆ, ಸ್ಕರ್ವಿ ಎಂಬ ಉಗ್ರ ಮತ್ತು ನೋವಿಂದ ಕೂಡಿದ ರೋಗವನ್ನು ಉಂಟುಮಾಡುತ್ತದೆ. ದೋಷಪೂರಿತ ಕಾಲಜನ್ ಗಟ್ಟಿಯಾದ ಯೋಜಿ ಉತಕದ (ಕನೆಕ್ಟಿವ್ ಟಿಸ್ಯು)ಬೆಳವಣಿಗೆಯನ್ನು ತಡೆಯುತ್ತದೆ. ರಕ್ತ ಸೂಸಿ ಒಸಡುಗಳು ತಮ್ಮ ಬಲ ಕಳೆದುಕೊಳ್ಳುತ್ತವೆ, ಹಲ್ಲುಗಳು ಕೂಡ ಉದರಬಹುದು; ಚರ್ಮ ಬಣ್ಣ ಕಳೆದುಕೊಳ್ಳಬಹುದು ಮತ್ತುಗಾಯಗಳು ವಾಸಿಯಾಗುವುದಿಲ್ಲ. ಹದಿನೆಂಟನೆ ಶತಮಾನಕ್ಕೂ ಮುಂಚೆ, ಈ ಪರಿಸ್ಥಿತಿಯು ದೀರ್ಘವಾದ ಮಿಲಿಟರಿ ದಂಡಯಾತ್ರೆ ಮಾಡುತ್ತಿದವರಲ್ಲಿ ಕುಖ್ಯಾತವಾಗಿತ್ತು, ಅದರಲ್ಲೂ ಮುಖ್ಯವಾಗಿ ಸಮುದ್ರ ಯಾನದ ಸಂದರ್ಭದಲ್ಲಿ ಯಾತ್ರಿಕರು ಜೀವಸತ್ವ 'ಸಿ' ಇರುವ ಆಹಾರ ಪದಾರ್ಥಗಳಿಂದ ವಂಚಿತರಾಗುತ್ತಿದ ಕಾರಣ ಅಂತಹವರಲ್ಲಿ ಇದು ಹೆಚ್ಚಾಗಿ ಕಾಣಿಸಿಕೊಳ್ಳುತಿತ್ತು. ಅಟೋಇಮ್ಮೂನ್ ರೋಗಗಳಾದ ಲುಪುಸ್ ಎರಿಥೆಮಾಟೊಸಸ್ ಅಥವಾ ರುಮಾಟಿಡ್ ಆರ್ಥರೈಟಿಸ್ ಗಳು ಆರೋಗ್ಯವಂತ ಕಾಲಜನ್ ಫೈಬರ್ ಗಳನ್ನು ನಾಶಮಾಡಬಹುದು. (ಇಮ್ಯೂನ್ ಸಿಸ್ಟಂ- ಮನುಷ್ಯರ ರೋಗಗಳಿಂದ ಪ್ರತಿ(ರೋಧ)ರಕ್ಷಣೆ ಪಡೆಯುವಂತಹ ವ್ಯವಸ್ಥೆ; ಆಟೋಇಮ್ಯೂನ್ ರೋಗಗಳು- ಒಬ್ಬ ವ್ಯಕ್ತಿಯ ಪ್ರತಿರಕ್ಷಣೆಯ ವ್ಯವಸ್ಥೆಯು ಅದರದೇ ಜೀವಕೋಶಗಳ ಮೇಲೆ ಪ್ರಹಾರ ಮಾಡಿ ಟಿಸ್ಯುಗಳ ನಾಶಕ್ಕೆ ಕಾರಣವಾಗುತ್ತದೆ).ಹಲವಾರು ಬ್ಯಾಕ್ಟೀರಿಯಾ ಮತ್ತು ವೈರಾಣುಗಳು ಕಾಲಜನ್ ನಾಶಮಾಡುವ ಅಥವಾ ಅದರ ಉತ್ಪಾದನೆಯನ್ನು ಅಡ್ಡಿಪಡಿಸುವಂತಹ ಅಪಾಯಕಾರಿ ಗುಣಗಳನ್ನು ಹೊಂದಿದೆ.